title: Avaus (yritys)

text: Avaus Marketing Innovations toimii Helsingissä ja sen asiakkaita ovat Suomen suurimpia sekä kuluttaja- että teollista liiketoimintaa tekevät yritykset kuten LähiTapiola, Fortum, TeliaSonera, Sanoma Oyj, Wärtsilä, Veikkaus, McDonalds, NK, SAS ja S-ryhmä. Nopeasti kasvaneen Avaus Marketing Innovationsin palvelussa oli marraskuussa 2017 150 henkilöä. Vuoden 2015 liikevaihto oli 8,1 miljoonaa euroa. Liikevaihdon kasvu edelliseen vuoteen verrattuna oli 26 prosenttia. Vuoden 2016 liikevaihdon kasvu oli 60 prosenttia. Vuoden 2017 ennustettu kasvu on 24% ja liikevaito on 16 miljoonaa euroa.


title: Avaus (yritys)

text: Vuonna 2005 perustettu LoyaltyNorth Oy siirtyi Avaus Consultingin omistukseen vuonna 2007. Yritys muutti nimensä Avaus Dialog Oyksi vuonna 2008. Vuonna 2011 2,5 miljoonaa euroa vaihtanut Avaus Dialog yhdistettiin Avaus Consultingiin alkuvuodesta 2012. Yhdistyneeseen yrityksen fuusioitiin myös teknologiayritys Uoma Oy. Yhdistettyjen yritysten yhteenlaskettu liikevaihto oli 9 miljoonaa euroa vuonna 2011.


title: Avaus (yritys)

text: Avaus Marketing Innovationsin avainhenkilöillä on aikaisempi tausta Satama Interactivessa ja Talentumissa. Avaus Consulting oli nopeasti kasvava teknologiayritys ennen elokuussa 2014 tapahtunutta yhdistymistään Siili Solutionsiin. Yritys käynnisti Puolan toiminnot kesällä 2012. Maaliskuussa 2013 Avaus Consulting solmi yhteistyösopimuksen yhden maailman suurimpien ohjelmistotalojen, SAPin kanssa. Sopimuksen mukaan Avaus suunnitteli ja toteutti mobiiliratkaisuja suuryrityksille ensisijaisesti Euroopan markkinoilla.


title: Avaus (yritys)

text: Avaus Consultingissa yrityksen henkilöstöstä runsas puolet työskentelivät teknologiaratkaisujen ja sovelluskehityksen piirissä sekä Suomessa että Wrocławissa, Puolassa. Avaus Consulting oli alun perin riippumattomien konsulttien muodostama verkosto, mutta 2007 yhtiö muuntui partneripohjaiseksi 12 konsulttia työllistäväksi liikkeenjohdon konsulttiyritykseksi.


title: Avaus (yritys)

text:
Avaus Consultingiin vuonna 2010 yhdistynyt Uoma oli syntynyt vuonna 2005, jolloin yhtiö aloitti toimintansa nimiellä Ferruno Solutions. Vuonna 2007 Ferruno fuusioitiin Onesta Solutions Oy:n kanssa. Onesta oli tuottanut Suomen johtavia sähköisiä asiointipalveluja vuodesta 2001 lähtien. Uoma aloitti IT Moon Oy –nimisenä yrityksenä vuonna 2000. IT-Moon oli pioneeri RIA-sovellusten kehittäjänä Suomessa.
Uusi Uoma syntyi helmikuussa 2008, kun Uoma yhdistyi itseään huomattavasti suuremman Onestan kanssa.


title: Avaus (yritys)

text: Avaus Consulting omisti jo 38% Uomasta ennen yhdistymistä. Uoman palveluihin kuuluivat uudet digitaaliset toiminnat, integroidut verkko- ja asiointipalvelut. Uoman palveluksessa oli noin 50 henkilöä. Uoma oli vuoden 2010 Suomen nopeimmin kasvanut IT-palveluyritys Deloitten Technology Fast 50 kasvuyritystutkimuksen mukaan. Uoman kasvuprosentti viiden vuoden tutkimusjaksolla on 3015%. Kokonaisijoitus Suomessa oli neljäs ja Euroopassa 34.


title: Avaus (yritys)

text: Avaus Consultingin liiketoiminnan konsulttiliiketoiminnan liikevaihto kasvoi perustamisvuodestaan 2005 vuoteen 2010 2,7 miljoonaan euroon. Kasvua vuonna 2010 Avauksella Consultingilla oli edelliseen vuoteen nähden 67 prosenttia.


title: Avaus (yritys)

text: Avauksen lyhytelokuva "The Choice" oli ainoa suomalaistyö finaalissa vuoden 2016 New York Festivals´in World´s Best TV & Film -kilpailun PR-kategoriassa.


title: Avaus (yritys)

text: Avaus Marketing Innovationsin pääosakkaat ovat Tom Nickels, Harri Roschier ja Kim Weckström.


title: Kyösti Lehmus

text: Kyösti Lehmus oli suomalainen runoilija ja arkkiveisujen tekijä. Lehmus kirjoitti 1930-luvulla arkkiveisuja onnettomuuksista ja murhatapauksista ja hän oli viimeisiä arkkiveisuperinteen jatkajia Suomessa.


title: Jenny Nyström

text: Jenny Nyström (13. kesäkuuta 1854 – 17. tammikuuta 1946) oli ruotsalainen taiteilija ja kuvittaja. Nyström tunnetaan pohjoismaisen, kuvallisen tonttuhahmon luojana. Nyström yhdisteli kuvissaan kansanperinteen ja joulunvieton. Nyströmin jälkiä seurasivat myös suomalaiset Rudolf Koivu (1890–1946) ja Martta Wendelin (1893–1986).


title: Jenny Nyström

text: Nyström syntyi Kalmarissa, kanttori Daniel Nyströmin ja kansakoulunopettaja Anette Nyströmin perheeseen. Jenny oli kahdeksanvuotias, kun perhe muutti Göteborgiin. Vuonna 1865 Jenny aloitti taidekoulun Göteborgissa kunnes aloitti taideopinnot Tukholmassa vuonna 1873. Nyström opiskeli myös Pariisissa vuosina 1882–1886. Nyström avioitui vuonna 1887 Daniel Stoopendaalin kanssa. Heidän poikansa Curt Nyström Stoopendaal seurasi äitinsä jalanjäljillä ja hänestä tuli joulukortti- ja julistetaiteilija.


title: Jenny Nyström (sulkapalloilija)

text: Jenny Nyström (s. 2. helmikuuta 1994) on suomalainen sulkapalloilija. Nyström edustaa HBC-seuraa ja hänen valmentajinaan toimivat Vellu Melleri ja Saara Hynninen.


title: Jenny Nyström (sulkapalloilija)

text: Nyström on voittanut nelinpelin SM-kultaa vuonna 2013 Mathilda Lindholmin kanssa ja vuonna 2017 Sonja Pekkolan kanssa sekä sekanelinpelin SM-kultaa Anton Kaistin kanssa vuosina 2011–2014 ja 2017 ja vuonna 2015 Henri Aarnion kanssa.


title: Toivo Käki

text: Toivo Käki oli suomalainen runoilija ja arkkiveisujen tekijä. Käki kirjoitti 1930- ja 1940-luvuilla arkkiveisujen ohella myös runoja ajankohtaisista tapahtumista. Käki julkaisi teoksensa omakustanteina ja niiden julkaisupaikka on yhtä Viipurissa julkaistua lukuun ottamatta Mikkeli.


title: Varaque

text: Varaque on helsinkiläinen 11-jäseninen lauluyhtye. Varaque julkaisi ensimmäisen ep-levynsä vuonna 2001. Seuraavana vuonna yhtye solmi levytyssopimuksen Johanna Kustannuksen kanssa. Vuonna 2003 Johanna Kustannus julkaisi Pekka Aarnion tuottaman yhtyeen debyyttialbumin "Toivelauluja". Yhtyeen kakkosalbumi "Ei hyvältä näytä" ilmestyi yhtyeen oman Tallennekarhu-levymerkin kautta vuonna 2010.


title: Varaque

text: Vuonna 2015 Rocket Records julkaisi Varaquen kaikki levytykset kokoelmana "Meidän politiikkamme - Kaikki levytykset 2001-2015".


title: Varaque

text: Varaquen kappaleet ovat pääosin Tuomas Nikulinin sävellyksiä sekä muun muassa Emmi Pöyhösen ja Inge Raution sanoituksia. Yhtye on levyttänyt myös uusina sävellyksinä muun muassa Pentti Saarikosken, Katri Valan ja Arvo Turtiaisen vanhaa runoutta.


title: Susana Duijm

text: Carmen Susana Duijm Zubillaga (11. elokuuta 1936 Aragua de Barcelona, Anzoátegui – 18. kesäkuuta 2016) oli venezuelalainen missi. Hän voitti Miss Venezuela ja Miss Maailma -kilpailut vuonna 1955; lisäksi hän oli semifinalistina saman vuoden Miss Universum -kilpailuissa. Hänestä tuli ensimmäinen Miss Maailma espanjankielisestä Amerikasta. Hän toimi myöhemmin näyttelijänä ja televisiojuontajana.


title: Susana Duijm

text: Duijm esiintyi muun muassa telenovelassa "Amor a Palos". Hänen tyttärensä Carolina Cerruti kilpaili Miss Maailma -kilpailussa 1983.


title: Cristhian Stuani

text: Cristhian Stuani (s. 12. lokakuuta 1986 Tala, Uruguay) on uruguaylainen jalkapalloilija. Hän edustaa espanjalaista Gironaa ja on pelipaikaltaan hyökkääjä.


title: Cristhian Stuani

text: Stuani aloitti ammattilaisuransa Danubiosta. Vuonna 2005 hän siirtyi lainasopimuksella uruguaylaiseen Bella Vistaan, joka pelasi maan toiseksi korkeimmalla sarjatasolla.


title: Cristhian Stuani

text: Tehtyään vuoden 2007 syyskaudella (Apertura) 19 maalia Danubiossa, tammikuussa 2008 Stuani siirtyi italialaisseura Regginaan ja teki joukkueen kanssa nelivuotisen sopimuksen. Hän teki ensiesiintymisensä joukkueessa 12. tammikuuta 2008 ottelussa Empolia vastaan.


title: Cristhian Stuani

text: Kaudella 2008–2009 hän teki ensimmäisen ja samalla kauden ainoan maalinsa viimeisellä sarjakierroksella rangaistuspotkusta Sienaa vastaan. Hän pelasi kauden aikana lopulta vain neljässä ottelussa. Joukkueen osalta kausi päättyi niin ikään pettymykseen, kun se ei onnistunut säilyttämään sarjapaikkaansa Serie A:ssa.


title: Cristhian Stuani

text: 31. heinäkuuta 2009 Stuani siirtyi yhden kauden lainasopimuksella espanjalaiseen Albaceteen, joka pelasi maan toiseksi korkeimmalla sarjatasolla Segunda Divisiónissa. Hän oli joukkueensa paras ja koko sarjan toiseksi parhain maalintekijä 22 osumallaan, kun maalikuninkuuden voitti Elchessä pelannut Jorge Molina 26 maalilla.


title: Cristhian Stuani

text: Kaudeksi 2010–2011 hän jäi Espanjaan, jälleen lainalle, tällä kertaa valencialaiseen Levanteen. Hän kilpaili peliajasta joukkueen ykköskärki Felipe Caicedon kanssa, mutta onnistui siitä huolimatta viimeistelemään seitsemän maalia kauden aikana.


title: Cristhian Stuani

text: Stuani jatkoi edelleen pelaamistaan Espanjassa kaudella 2011–2012, kun hänet lainattiin Racing Santanderiin.


title: Jeremy Boyce-Rotevall

text: Jeremy Boyce-Rotevall (usein Jeremy Boyce; s. 28. elokuuta 1993 Tukholma, Ruotsi) on ruotsalainen jääkiekkoilija, joka pelaa HockeyAllsvenskan-joukkue Timrå IK:ssa. Hän toimii joukkueen varakapteenina.


title: Jeremy Boyce-Rotevall

text: Boyce on Huddinge IK:n kasvatti. Hän siirtyi kaudeksi 2009–2010 Timrå IK:hon. Kaudella 2010–2011 hän oli Timrån J20 paras maalintekijä ja kolmanneksi paras pistemies tehopisteillä 15+15=30. 17-vuotias Boyce pelasi samalla kaudella myös 33 runkosarjaottelua Timrån Elitserien-joukkueessa tehopistein 1+2=3.


title: Jeremy Boyce-Rotevall

text: Kesäkuussa 2011 Boyce teki kaksivuotisen pelaajasopimuksen Timrån kanssa. Hän ajautui kahdella seuraavalla kaudella joukkueen kanssa Kvalserieniin, joista jälkimmäisen kauden 2012–2013 päätteeksi Timrå putosi HockeyAllsvenskaniin. Boyce kuitenkin jatkoi joukkueessa myös sarjatasoa alempana tehtyään vuoden mittaisen jatkosopimuksen Timrån kanssa toukokuussa 2013. Hänestä tuli kaudella 2013–2014 joukkueen varakapteeni.


title: Jeremy Boyce-Rotevall

text: Boyce voitti alle 20-vuotiaiden maailmanmestaruuden vuonna 2012, jolloin hänet nimettiin Ruotsin joukkueeseen turnausta edeltävissä harjoituksissa loukkaantuneen Pontus Åbergin tilalle. Boyce pelasi myös vuoden 2013 turnauksessa voittaen hopeaa.


title: Jeremy Boyce-Rotevall

text: Boyce voitti myös alle 18-vuotiaiden MM-hopeaa vuonna 2011, jolloin hän oli tehopisteillä 4+2=6 Ruotsin toiseksi paras maalintekijä ja kolmanneksi paras pistemies. Boyce voitti myös World U-17 Hockey Challengen pronssia vuonna 2010.


title: Jeremy Boyce-Rotevall

text: Boycen vahvuudet ovat kahden suunnan pelaaminen, luisteluvoima, työnteko ja joukkuepelaaminen.


title: Jeremy Boyce-Rotevall

text: Boycen isä on kanadalainen jääkiekkoilija Ian Boyce, joka pelasi farmiliigoissa sekä Ruotsin I-divisioonassa.


title: Erkki Nysten

text: Erkki Nysten (20. heinäkuuta 1948 Hämeenlinna – 21. tammikuuta 2012 Kuopio) oli suomalainen meteorologi. Hän tuli tunnetuksi Ylen televisiouutisten meteorologina vuosina 1981–1991. Varsinaisena ammattinaan hän toimi televisioaikojen jälkeen ylimeteorologina Ilmatieteen laitoksella, jonka Kuopion yksikössä hän vaikutti vuodesta 1996 aina kuolemaansa saakka. Nysteniä on kuvailtu esiintymistyyliltään rauhalliseksi ja vähäeleiseksi, kansan suosimaksi säämieheksi. Nysten oli kuollessaan 63-vuotias.


title: Erkki Nysten

text: Nystenin asiallinen esiintymistapa loi perustan Pirkka-Pekka Peteliuksen esittämälle sketsihahmolle, meteorologi ”Erkki Nyströmille”.


title: Tetrametyyliammoniumhydroksidi

text: Tetrametyyliammoniumhydroksidi ((CH)NOH) on kvaternaarinen ammoniumyhdiste. Sillä on käyttöä muun muassa puolijohdeteollisuudessa.


title: Tetrametyyliammoniumhydroksidi

text: Tetrametyyliammoniumhydroksidi on kiinteänä neulamaisia kiteitä ja myös kidevedellisiä muotoja tunnetaan. Tetrametyyliammoniumhydroksidilla on pistävä ammoniakkimainen haju ja se on hygroskooppista eli se imee itseensä kosteutta ilmasta. Ilman hiilidioksidi absorboituu myös helposti aineeseen. Tetrametyyliammoniumhydroksidi on vaikeasti syttyvää. Yhdiste liukenee hyvin veteen, jolloin vapautuu lämpöä. Muodostuva vesiliuos on vahva emäs. Esimerkiksi 25-prosenttisen tetrametyyliammoniumhydroksidin vesiliuoksen pH on 13. Tetrametyyliammoniumhydroksidi syövyttää metalleja, kuten sinkkiä, tinaa ja alumiinia, vapauttaen syttyvää vetykaasua.


title: Tetrametyyliammoniumhydroksidi

text: Tetrametyyliammoniumjodidi reagoi hopeaoksidin kanssa muodostaen tetrametyyliammoniumhydroksidia. Muita tapoja valmistaa yhdistettä tetrametyyliammoniumjodidista on ioninvaihto ja kaliumhydroksidin alkoholiliuoksen reaktio. Tyypillisesti sitä myydään joko 25- tai 10-prosenttisena vesiliuoksena.


title: Tetrametyyliammoniumhydroksidi

text: Tetrametyyliammoniumhydroksidia käytetään etsaukseen puolijohdeteollisuudessa sekä nestekidenäyttöjen valmistuksessa. Näihin tarkoituksiin yhdistettä käytetään vuosittain yli 500 tonnia. Etsaukseen käytettävät liuokset sisältävät yhdistettä tyypillisesti hieman yli 2 massaprosenttia.


title: Tetrametyyliammoniumhydroksidi

text: Tetrametyyliammoniumhydroksidi on erittäin voimakkaasti syövyttävää ja voi aiheuttaa iholle joutuessaan vakavia vammoja. Ihon läpi imeytyneenä se voi aiheuttaa jopa kuoleman. Tämä johtuu siitä, että tetrametyyliammoniumioni sitoutuu muskariini- ja nikotiinireseptoreihin salvaten hermosolmujen toiminnan. Tämä johtaa jäsenten heikkouteen ja hengityslihasten lamaantumiseen, mikä voi johtaa kuolemaan.


title: Anna Silk

text: Anna Catherine Silk (s. 31. tammikuuta 1974 Fredericton, New Brunswick) on kanadalainen näyttelijä, joka tunnetaan pääroolistaan Showcasen televisiosarjassa "Lost Girl" (2010–).


title: Anna Silk

text: Silk on kotoisin New Brunswickin Frederictonista, jonne hänen vanhempansa Peter ja Ilkay olivat muuttaneet Englannista 1960–1970-lukujen taitteessa. Hänen isänsä on akateemikko ja äitinsä draamanopettaja. Vanhemmat erosivat hänen ollessaan kuusivuotias ja hän jäi äitinsä huollettavaksi. Ilkayn kautta Silkillä on myös turkkilaisia ja kyproslaisia sukujuuria.


title: Anna Silk

text: Silk valmistui vuonna 1997 St. Thomasin yliopistosta pääaineenaan psykologia. Sen jälkeen hän muutti Torontoon tavoitellakseen uraa näyttelijänä. Seuraavina vuosina hän työskenteli tarjoilijana ja esiintyi erilaisissa pienissä rooleissa televisiossa ja elokuvissa, mutta hänen näkyvin roolinsa tältä ajalta on NicoDerm-mainoksen Deb-nimisenä lentoemäntänä, joka kärsii tupakan vieroitusoireista. Vuonna 2007 Silk muutti parempia työmahdollisuuksia etsien Los Angelesiin, mutta jatkoi näyttelemistä myös kanadalaisissa tuotannoissa.


title: Anna Silk

text: Syksystä 2010 lähtien Silk on näytellyt pääosaa Showcasen tuottamassa draamasarjassa "Lost Girl", joka on osoittautunut menestykseksi. Silkin roolihahmo Bo on nykymaailmassa elävä succubus, joka saa voimia seksuaalisesta energiasta.


title: Anna Silk

text: Silk on naimisissa Seth Coopermanin kanssa, jonka hän tapasi näyttelijätyöpajassa Los Angelesissa vuonna 2007. Puolisonsa vaikutuksesta Silk kääntyi juutalaiseksi 2011. Pariskunnalle syntyi esikoispoika toukokuussa 2013.


title: Pekka Luodeslampi

text: Pekka Luodeslampi (s. 1985) on suomalainen nettivideoharrastaja, jolla on suosittu YouTube-hahmo nimeltään UncleSamPatriot. UncleSamPatriotin humoristisia videoita on katsottu yhteensä kymmeniä miljoonia kertoja. Hahmon suosituin video on "Lakupiippu", jota on katsottu yli viisi miljoonaa kertaa. Siitä on myös tehty useita versioita ympäri maailmaa, ja Luodeslampea on haastateltu aiheesta ulkomaita myöten. Videolla hän halusi parodioida Suomen hallituksen aikeita kieltää lakupiippu tupakointia edistävänä tuotteena.


title: Pekka Luodeslampi

text: Luodeslampi on sairauseläkkeellä hyperaktiivisuutta ja pakkoliikkeitä aiheuttavan Touretten oireyhtymän takia. Hän on kuitenkin fyysisesti hyvässä kunnossa, ja harrastaa aktiivisesti kotonaan nyrkkeilyä Tony Halmeen innoittamana. Luodeslampi kertoi vuonna 2010 tavoittelevansa ensimmäisenä eurooppalaisena presidentti Barack Obaman allekirjoittamaa kunniakirjaa amerikkalaisten President's Challenge -kuntoilukampanjassa. Hän saavutti tavoitteensa osallistuttuaan Suomen Kuntoliikuntaliiton kävelykilpailuun, jonka voittajaksi hän myös selviytyi yli 4 000 kilpailijan joukosta. Luodeslampi käveli päivässä keskimäärin 50 000 askelta ja kerrytti lopputuloksekseen 1,56 miljoonaa askelta. Samalla hän rikkoi "Wii Fitin" Free Joggingin maailmanennätyksen Guinnessin ennätysten kirjan "Gamer's Editioniin". Sittemmin Luodeslampi on rikkonut myös useita muita Guinnesin ennätysten kirjan ennätyksiä.


title: Pekka Luodeslampi

text: Luodeslampi on myös osallistunut ja voittanut useita videokilpailuita. Vuonna 2008 Luodeslampi osallistui Intelin nettivideokilpailuun videolla "Super Mario Boxing", joka nousi koko kilpailun katsotuimmaksi. Palkintona Luodeslampi voitti kahden hengen matkan Venetsiaan. 1. marraskuuta 2011 hän voitti videollaan DoUpTo:n 5 000 dollarin palkinnon, joka toimitettiin hänelle kotiovelle.


title: Pekka Luodeslampi

text: Luodeslampi esiintyy Wille Hyvösen ohjaamassa lyhytdokumenttielokuvassa "Meemini", joka julkaistiin osana Suomen elokuvasäätiön, Yleisradion ja AVEKin dokumenttielokuvahanketta vuonna 2015. Vuonna 2017 hän osallistui "Suomen hauskin tavis" -ohjelmaan.


title: Pekka Luodeslampi

text: Luuodeslampi osallistui vuoden 2017 kuntavaaleihin Vantaan Perussuomalaisten listalla. Hän sai vaaleissa yhteensä 72 ääntä eikä tullut valituksi.


title: Candlestick Park

text: Candlestick Park oli stadion San Franciscossa, Kalifornian osavaltiossa, Yhdysvalloissa. Stadion valmistui vuonna 1960, ja se toimi vuoteen 2000 asti MLB-joukkue San Francisco Giantsin kotikenttänä, joka muutti tämän jälkeen Pacific Bell Parkiin. Vuodesta 1970 stadionilla on pelannut myös NFL-joukkue San Francisco 49ers, joka käytti stadionia vuoteen 2013 saakka. Nykyisin 49ers pelaa Levi’s Stadiumilla Santa Clarassa.


title: Candlestick Park

text: Candlestick Park purettiin vuonna 2015. Stadionin paikalle on tarkoitus avata vuonna 2017 ostoskeskus.


title: Candlestick Park

text: Musiikkialalla Candlestick Park muistetaan paikkana, jossa brittiyhtye The Beatles antoi vuonna 1966 viimeisen varsinaisen kiertuekonserttinsa, minkä jälkeen yhtye keskittyi pelkästään studiotyöskentelyyn.


title: Chase Tower (Amarillo)

text: Chase Tower tai SPS Tower and Bank One Center on pilvenpiirtäjä Amarillon kaupungissa Texasin osavaltiossa Amerikan yhdysvalloissa. Pilvenpiirtäjä on 114 metriä korkea ja siinä on 31 kerrosta. Chase Tower on Amarillonin kaupungin korkein rakennus. Rakennus edustaa tyyliltään modernia arkkitehtuuria. Rakennus valmistui vuonna 1971.


title: Ksenia Solo

text: Ksenia Solo (s. 11. lokakuuta 1987 Latvia) on kanadalainen näyttelijä, joka on syntynyt Latviassa.


title: Ksenia Solo

text: Ksenia näytteli roolin Zoey Jonesina APTN:n sarjassa renegadepress.com. Vuosina 2005 ja 2006 hänet palkittiin Gemini-palkinnolla. Hän näytteli monissa kanadalaisissa elokuvissa, kuten Love Thy Neightbour ja Mayday. Lisäksi hän oli vierailevana tähtenä muun muassa sarjassa Kojak.


title: Ksenia Solo

text: Vuonna 2010 Ksenia näytteli pienen roolin Darren Aronofskyn elokuvassa Black Swan, jonka pääosissa olivat Natalie Portman ja Mila Kunis.


title: Ksenia Solo

text: Solo näyttelee Kenzi-nimistä naista Showcasen tv-sarjassa Lost Girl. Aiemmin hän näytteli Tasha-nimistä henkilöä sarjassa Life Unexpected. Hän oli myös näyttelijänä sarjassa Dodge, mutta sarja ei jatkanut pilottia pidemmälle.


title: Ksenia Solo

text: Ksenia syntyi vuonna 1987 Latviassa, mutta hänet kuitenkin kasvatettiin Kanadassa. Hän asuu nykyisin New Yorkissa. Ksenia opiskeli balettia, mutta 14-vuotiaana hänen täytyi lopettaa selän vahingoittumisen takia. Hänen äitinsä on entinen ballerina, josta tuli myöhemmin näyttelijä.


title: Koutokeinon yläaste

text: Koutokeinon yläaste (, ) on yläaste Norjan Koutokeinossa. Koulussa on 115 oppilasta (2007) Koulun rehtori on Ellen J. Sara Eira.


title: Super Bowl XLVI

text: Super Bowl XLVI oli järjestyksessään 46. Super Bowl. Vastakkain pelasivat New York Giants ja New England Patriots. Ottelu pelattiin Lucas Oil Stadiumilla Indianapolisissa Indianassa 5. helmikuuta 2012. New York Giants voitti pistein 21–17.


title: Super Bowl XLVI

text: Ottelun väliakashow'ssa esiintyi popartisi Madonna. Super Bowl'n televisiolähetystä seurasi yli 111 miljoonaa katsojaa, mikä teki siitä katsotuimman televisio-ohjelman Yhdysvaltain historiassa.


title: Jaak Joala

text: Jaak Joala (26. kesäkuuta 1950 Viljandi – 25. syyskuuta 2014 Tallinna) oli virolainen laulaja ja musiikkipedagogi.


title: Jaak Joala

text: Joala syntyi musikaaliseen perheeseen ja opetteli soittamaan huilua ja pianoa. 1960-luvun jälkipuoliskolla Joala oli monissa yhtyeissä basisti-laulajana. Hän nousi Neuvostoliitossa suureen suosioon vuonna 1979 musikaalielokuvan "31. kesäkuuta" myötä laulaen elokuvassa muutamia kappaleita. 1970- ja 1980-luvuilla Joala teki paljon omia keikkoja Viron lisäksi muualla Neuvostoliitossa sekä Etelä- ja Keski-Euroopan sosialistisissa maissa.


An Alan Smithee Film: Burn Hollywood Burn on vuonna 1998 ensi-iltansa saanut komediaelokuva. Elokuvan pääosia esittävät Ryan O'Neal, Coolio, Chuck D, Eric Idle ja Richard Jeni. Elokuvan on ohjannut Arthur Hiller. Elokuva oli taloudellinen floppi ja voitti viisi Razzie-palkintoa: huonoimmasta elokuvasta, huonoimmasta sivuosasta, huonoimmasta käsikirjoituksesta, huonoimmasta uudesta tähdestä ja huonoimmasta laulusta. Elokuvaa on pidetty yhtenä maailman huonoimmista elokuvista.


title: Yleisö-Jussi

text: Yleisö-Jussi on Jussi-palkintojen jakamisen yhteydessä jaettava yleisöpalkinto. Se ei ole Jussi-palkinto eikä sille jaeta Jussi-patsasta. Se on vuoteen 2016 asti ollut juhlan televisioiman TV-yhtiön yleisöäänestyksen palkinto, joka on tehty yhteistyössä Filmiauran kanssa. Voittaja saa yleisön suosikkielokuvan kunniakirja ja se jaetaan Jussi-gaalassa. Ensimmäisen kerran palkinto jaettiin vuoden 1997 elokuville.


title: Sziget

text: Sziget () on musiikkifestivaali, joka järjestetään vuosittain elokuussa Óbudansaarella Budapestissa. Festivaali kestää viikon ja siellä on viime vuosina ollut yli tuhat esiintyjää. Vuonna 2011 tapahtuma valittiin Euroopan parhaaksi suureksi festivaaliksi.


title: Sziget

text: Sziget järjestettiin ensimmäisen kerran vuonna 1993 melko pienimuotoisena opiskelijatapahtumana, mutta 1990-luvun loppuun mennessä siitä oli tullut yksi Euroopan laajimmista ja suurimmista musiikkifestivaaleista. Noin puolet kävijöistä tulee Unkarin ulkopuolelta, eniten Ranskasta, Britanniasta, Saksasta, Italiasta, Alankomaista ja Irlannista. Vuonna 2009 Szigetissä kävi kuuden päivän aikana yhteensä noin 390 000 henkeä, enimmillään 70 000 vuorokaudessa. Vuonna 2011 katsojia oli 380 000–390 000.


title: Liiketalouden Liitto LTA

text: Liiketalouden Liitto LTA ry, ruots. Företagsekonomiska Förbundet LTA r.f. on liiketalouden tutkinnon suorittaneiden ja liiketalouden tehtävissä toimivien valtakunnallinen edunvalvontajärjestö. LTA on ollut vuodesta 2008 toimihenkilökeskusjärjestö STTK:n jäsen. Liitto on puoluepoliittisesti sitoutumaton.


title: Liiketalouden Liitto LTA

text: Liiketalouden Liitto LTA ry on perustettu vuonna 1949 ja sen muodostavat 25 paikallisyhdistystä. Liitto toimii yhdyssiteenä sekä jäsenyhdistysten että eri yhteisöjen, yhteistyökumppaneiden ja sidosryhmien välillä. Liiton keskeisenä tehtävänä on toiminnan koordinointi, tiedon kerääminen ja välittäminen sekä mielipiteiden ilmaiseminen.


title: Liiketalouden Liitto LTA

text: Liiketalouden Liitto LTA ry:n yhteiskunnallisesti tärkeimpiä edunvalvonta-asioita on vaikuttaminen työmarkkinapoliittisiin kysymyksiin sekä Toimihenkilökeskusjärjestö STTK ry:n jäsenliittona että yhteistyössä muiden edunvalvonta- ja työnantajajärjestöjen kanssa. Lisäksi huolehditaan ammatillisen sijoittumisen ja palkkauskehityksen seuraamisesta ja tiedon tuottamisesta. Koulutuspoliittinen edunvalvonta keskittyy perus-, korkea- ja täydennyskoulutuksen kehittämiseen sekä kansainvälisten koulutus- ja harjoittelumahdollisuuksien lisäämiseen.


title: Liiketalouden Liitto LTA

text: Jäseneksi Liiketalouden Liitto LTA ry:hyn jäseniksi voivat liittyä henkilöt, jotka joko toimivat liiketalouden tehtävissä tai ovat suorittaneet alan tutkinnon. Jäseneksi voivat siten liittyä liiketalouden tutkinnon suorittaneet tai joilla katsotaan olevan vastaava koulutus (merkantit, merkonomit ja vastaavan ammattitutkinnon suorittaneet, datanomit, tradenomit, kauppatieteen kandit ja maisterit jne.) Ja/tai liiketalouden alan tehtävissä työskentelevät. Käytännössä tämä tarkoittaa, että olit töissä sitten minkälaisissa tahansa liiketalouden tehtävissä, voit liittyä jäseneksi. Jäsenkunnassa on edustettuna laajasti erilaisia ammattinimikkeitä.


title: Liiketalouden Liitto LTA

text: Liiketalouden Liittoon voivat liittyä esimerkiksi seuraavissa työtehtävissä työskentelevät:


title: Liiketalouden Liitto LTA

text:
"myyntitehtävät" (myyntineuvottelijat, -johtajat, -edustajat jne).
"ostotehtävät" (ostaja, ostopäällikkö, ostosihteeri jne.)
"sihteerit" (toimistosihteeri, osasto-, tuote-, järjestö-, tiedotus-, projekti-, kiinteistösihteeri, johdon assistentti jne)
"henkilöstöhallinnon tehtävät" (henkilöstopäällikkö, -sihteeri jne.)
"taloushallinnon tehtävät" (kirjanpitäjä, controller, pääkirjanpitäjä, talouspäällikkö, rahoituspäällikkö, hallintovirkailija, palkanlaskija, kanslisti)
sekä "muut liiketaloudentehtävät" (esim. isännöitsijä, myymäläpäällikkö, kassanhoitaja, tuotepäällikkö, tukkumyyjä, sijoitusneuvoja, pankkitoimihenkilö, toimitusjohtaja, laskuttaja, siistijä jne.)


title: Liiketalouden Liitto LTA

text: Opiskelijajäseneksi voi liittyä opiskeluaikana sekä samoin jäsenyyttä voi jatkaa seniorijäsenyytenä työuralta eläkkeelle siirryttäessä.


title: Liiketalouden Liitto LTA

text: LTA:n ylintä päätösvaltaa käyttää vuosittain järjestettävä liittokokous, toimeenpanovaltaa puolestaan käyttää liittohallitus. LTA:n organisaatiomalli tekee toiminnasta joustavaa ja sopii hyvin palvelemaan liiton monipuolista jäsenkenttää.


title: Liiketalouden Liitto LTA

text: Liittokokous hyväksyy liittohallituksen esityksestä seuraavan vuoden toimintasuunnitelman ja liittokokouksessa käsitellään liittohallituksen antama kertomus edellisen kalenterivuoden toiminnasta sekä päätetään niistä toimenpiteistä, joihin se antaa aihetta. Lisäksi käsitellään edellisen kalenterivuoden tilinpäätös ja tilintarkastajien lausunto, sekä vahvistetaan tilinpäätös ja päätetään vastuuvapauden myöntämisestä hallitukselle ja muille tilivelvollisille.


title: Liiketalouden Liitto LTA

text: Joka toisessa liittokokouksessa valitaan liittohallituksen puheenjohtaja sääntöjen. Vuosittain päätetään kuinka monta jäsentä liittohallitukseen valitaan erovuoroisten tilalle ja valitaan hallituksen varsinaiset ja varajäsenet. Liittokokouksessa käsitellään myös liittokokoukselle tehdyt aloitteet ja käsitellään muut kokouksen kiireellisiksi toteamat asiat.


title: Liiketalouden Liitto LTA

text: Liiketalouden Liitto LTA ry on perustettu jo vuonna 1949, jolloin kauppaopiston käyneet perustivat useita merkonomiyhdistyksiä eri puolelle Suomea. Kauppaopistonkäyneiden liitto - Förbundet för f.d. Handelinstitutselever r.y. perustettiin 4. joulukuuta 1949 Tampereella.


title: Liiketalouden Liitto LTA

text: Nimeksi alun perin valittu Merkonomiliitto ei saanut ensin rekisteriviranomaisten hyväksyntää. Vasta 24.5.1955 liitto sai viralliseksi nimekseen Merkonomiliitto ry. Sääntöjen mukaan liiton tarkoituksena oli kohottaa merkonomien taloudellista ja ammatillista osaamista sekä herättää ja ylläpitää heidän harrastustaan talouselämään ja liikesivistykseen liittyvissä kysymyksissä.


title: Liiketalouden Liitto LTA

text: Vuonna 1996 liiton nimi muutettiin nykyiseksi, Liiketalouden Liitto LTA ry:ksi. Samalla jäsenyys avautui merkonomien lisäksi mm. myös tradenomeille, datanomeille, HSO-sihteereille sekä muiden liiketalouden tutkinnon suorittaville tai alaa opiskeleville. Vuoden 2009 sääntömuutoksen myötä jäseneksi on ollut mahdollista liittyä myös liiketalouden alalla työskentelyn perusteella, tutkintotaustasta huolimatta.


title: Lotus F1

text: Lotus F1 Team oli brittiläinen Formula 1 -talli.


title: Lotus F1

text: Talli kilpaili vuodet 2012–2015 Renault F1 -tallin tilalla. Tallin päämaja sijaitsi Renault’n vanhalla tehtaalla Englannissa Enstonessa. Tallin omisti luxemburgilainen yhtiö Genii Capital. Huhtikuussa 2012 uutisoitiin Lotuksen purkavan sopimuksen tallin pääsponsori Lotus Carsin kanssa. Vaikka urheiluautoja valmistava Group Lotus ei toiminut enää tallin tukijana, tallin nimi pysyi Lotuksena.


title: Lotus F1

text: Lotus-tallilla oli lähes koko olemassa olon aikansa isoja talousvaikeuksia. Muun muassa kaudella 2013 talli ei pystynyt edes maksamaan palkkaa heidän silloiselle kilpakuljettajalleen Kimi Räikköselle, joka sai vasta vuotta myöhemmin tallilta palkkarahansa. Lisäksi Lotus-tallin työntekijät jäivät ilman palkkaa koska tallilla oli kertynyt velkaa maksamattomien laskujen vuoksi. Kauden 2015 Japanin GP:n viikonloppuna Lotus ei päässyt omiin tiloihinsa laskujen erääntymisen takia. Työntekijät joutuivat kiertämään varikolla löytääkseen ruokaa, kahvia ja ylipäänsä tilat taukoja varten.


title: Lotus F1

text: Kehnosta taloustilanteestaan huolimatta talli menestyi ensimmäisinä vuosinaan urheilullisessa mielessä varsin hyvin. Kausilla 2012 ja 2013 Lotuksen kuljettajat Kimi Räikkönen ja Romain Grosjean pystyivät kilpailemaan voitoista. Talli saavuttikin kahdella ensimmäisellä kaudellaan 24 palkintokorokesijoitusta ja kaksi GP-voittoa, kun Kimi Räikkönen selviytyi voittajaksi Abu Dhabissa 2012 ja Australiassa 2013. Kahdella ensimmäisellä kaudellaan talli sijoittui valmistajien MM-sarjassa neljänneksi Red Bullin, Ferrarin ja Mercedeksen jälkeen, jääden kokonaan pisteittä vain kerran. Räikkösen siirryttyä Ferrarille kaudelle 2014 ja talousvaikeuksien noustaessa päätään, tallin menestys kuitenkin taittui ja kahdella viimeisellä kaudellaan talli saavutti enää yhden palkintokorokesijan.


title: Lotus F1

text: Heikki Kovalainen ajoi uransa toistaiseksi viimeiset F1-osakilpailut Lotuksella kaudella 2013 Kimi Räikkösen jouduttua selkäleikkaukseen. Caterham-tallin varakuljettajana toiminut Kovalainen ajoi USA:n ja Brasilian osakilpailuissa maaliin sijalla 14, mitä pidettiin heikkona suorituksena etenkin tallitoveri Grosjeanin ajettua USA:ssa toiseksi. Urakehityksessään laskusuunnassa olleen Kovalaisen suoritukset vaikuttivat hänen F1-uransa päättymiseen.


title: Lotus F1

text: Marraskuussa 2015 Renault ilmoitti ostavansa pitkään talousvaikeuksissa olleen Lotus-tallin. Renault palasi F1-sarjaan omalla autollaan kaudella 2016.


title: Lotus F1

text: Kaudella tallissa kilpailivat paluun tehneet Kimi Räikkönen ja Romain Grosjean. Räikkösen sopimus tallin kanssa on kaksivuotinen. Talli julkisti ensi kauden autonsa Espanjan Jerezin moottoriradalla 5. helmikuuta. Auton nimettiin nimellä E20. Lotus-talli osoitti Jerezin ja Barcelonan testeissä olevansa vahvassa iskussa. Räikkönen oli nopein heti Jerezin talvitestien ensimmäisenä päivänä. Lotus-talli joutui ensimmäisen testiviikon Barcelonassa jättämään ajamiset väliin, kun Lotuksen auton rungosta löytyi vika heti ensimmäisenä päivänä ja auto piti viedä takaisin tallin päämajaan korjaamaan ongelma. Aluksi sen pelättiin olevan tallille kova takaisku, kun tallilla meni kolme ajopäivää hukkaan. Barcelonan toisella testiviikolla talli palasi jälleen testaamaan. Grosjean oli kaksi ensimmäistä päivää nopein kuljettaja ja Räikkönen oli nopein talvitestien päätöspäivänä. Ensimmäisen voittonsa Lotus F1 Team sai Abu Dhabin GP:ssä Kimi Räikkösen voittaessa kilpailun. Talli saavutti debyyttivuotenaan 303 pistettä sijoittuen sarjan neljänneksi. Talli saavutti pisteitä jokaisesta kilpailusta kauden aikana.


title: Lotus F1

text: Kaudella tallin kuljettajina jatkavat Kimi Räikkönen ja Romain Grosjean. Tallin uusi E21-nimeä kantava auto julkistettiin 28. tammikuuta ensimmäisenä kaikista talleista.


title: Lotus F1

text: Talli sai toisen voittonsa Räikkösen voitettua kauden avaavan Australian osakilpailun. Toisessa kilpailussa Malesiassa talli saavutti 14 pistettä Grosjeanin oltua kuudes ja Räikkösen seitsemäs. Kiinassa Räikkönen ajoi toiseksi ja Grosjean yhdeksänneksi. Bahrainissa talli sai molemmat autot palkintokorokkeelle Räikkösen oltua toinen ja Grosjean saavutti kauden ensimmäisen palkintosijan oltuaan kolmas. Espanjassa Räikkönen ajoi jälleen toiseksi ja Grosjean sai tallille kauden ensimmäisen keskeytyksen. Monacon GP meni tallilta pieleen, kun Grosjean keskeytti ja Räikkönen oli vasta kymmenes. Kanadan GP ei mennyt yhtään paremmin, sillä Räikkönen oli yhdeksäs ja Grosjean kolmastoista. Britanniassa Räikkönen jäi viidenneksi, kun talli teki pahan taktiikkavirheen. Grosjean keskeytti. Saksan ja Unkarin kisoissa Räikkönen oli molemmissa toinen ja Grosjean oli kolmas ja kuudes. Belgiassa Räikkönen keskeytti jarruongelmiin ja hänen huikea pisteputkensa katkesi. Grosjean oli kahdeksas ja uusi sijoituksensa Italiassa. Räikkönen jäi Italiassa yhdenneksitoista. Singaporessa Räikkönen oli kolmas ja Grosjean keskeytti. Koreassa talli sai molemmat autot palkintokorokkeelle Räikkösen oltua toinen ja Grosjeanin kolmas. Grosjean sijoittui kolmanneksi myös Japanissa ja Intiassa. Räikkönen oli näissä kisoissa viides ja seitsemäs. Abu Dhabissa Räikkönen keskeytti avausmutkaan ja päätti Lotus-uransa. Grosjean oli neljäs. Kauden kahteen viimeiseen kilpailuun Räikköstä tuli tuuraamaan kauden ajan Caterhamin testikuljettajana ollut Heikki Kovalainen. USA:n GP:ssä Austinissa Kovalainen oli neljästoista ja Grosjean toinen. Kauden päätöskilpailussa talli jäi ilman pisteitä Kovalaisen oltua neljästoista ja Grosjeanin keskeytettyä.


title: Lotus F1

text: Kaudella tallin kuljettajina olivat Romain Grosjean ja Pastor Maldonado. Testikuljettajana toimi Charles Pic. Tallin E22:ksi nimetty auto ja sitä vauhdittanut Renault'n V6-turbomoottori osoittautuivat 2014 talvitesteistä lähtien epäluotettaviksi ja talli keräsi ensimmäiset pisteensä vasta Espanjan GP:ssä Grosjeanin sijoittuessa kahdeksanneksi. Talli keräsi pisteitä myös Monacon ja USA:n osakilpailuista, mutta kokonaisuudessaan kausi oli tallille historiansa huonoin. E22-auto erosi kilpailijoidensa autoista siten, että etusiiven nokka oli kaksikärkinen, jolla Maldonado aiheutti Sauberin Esteban Gutierrezin ilmalennon Bahrainin GP:ssä.


title: Lotus F1

text: Kaudella tallin kuljettajina jatkoivat Romain Grosjean ja Pastor Maldonado. Testikuljettajana toimi Jolyon Palmer. Talli vaihtoi Renault'n moottorit täksi kaudeksi Mercedeksen moottoreihin. Belgian GP:ssä Grosjean ajoi kolmanneksi ja otti tallin ensimmäisen palkintosijoituksen sitten Yhdysvaltain GP:n 2013. Talli saavutti yhteensä 78 pistettä ja sijoittui kuudenneksi.


title: Lotus F1

text: Kauden päätteeksi Renault osti talousvaikeuksista kärsineen Lotus-tallin.


title: Jarl

text: Jarl on skandinaavinen miehen etunimi, joka johtuu muinaisskandinaavisesta päällikköä tai aatelismiestä tarkoittavasta sanasta "jarl". Samaa alkuperää on myös erästä aatelisarvoa tarkoittava sana jaarli, joka oli keskiajalla käytössä Pohjoismaissa ja nykyäänkin Isossa-Britanniassa (). Skandinaavisessa tarustossa Jarl oli Rig-jumalan poika, ja soturirodun perustaja.


title: Jarl

text: Suomessa on Väestörekisterikeskuksen tietojen mukaan ollut vuoden 2018 loppuun mennessä 3 055 Jarlia. Nimeä ei ole suomenkielisessä kalenterissa, mutta suomenruotsalaisen kalenterin mukaan Jarlin nimipäivä on 24. tammikuuta.


title: Francis Coquelin

text: Francis Coquelin (s. 13. toukokuuta 1991 Laval) on ranskalainen jalkapalloilija, pelipaikaltaan puolustava keskikenttäpelaaja. Hän edustaa Espanjan korkeimmalla sarjatasolla pelaavaa CF Valenciaa.


title: Unilever Ingman Production

text: Unilever Ingman Production Oy (entinen "Ingman Ice Cream Oy Ab") on suomalainen elintarvikealan yritys, joka valmistaa jäätelöä. Se on osa Unileveriä. Jäätelöitä myydään Ingman-tuotemerkillä.


title: Unilever Ingman Production

text: Ingman Ice Cream syntyi vuonna 2006, kun Ingman Foods Oy Ab jaettiin kahteen osaan: jäätelötoiminnasta muodostetaan Ingman Ice Cream Oy Ab ja meijeritoiminnoista Ingman Foods.


title: Unilever Ingman Production

text: Vuonna 2011 Ingman Group myi Ingman Ice Creamin Unileverille. Vuoden 2012 lopulla yrityksen nimeksi tuli Unilever Ingman Production Oy.


title: Ryō Miyaichi

text: Ryō Miyaichi (, s. 14. joulukuuta 1992 Aichin prefektuuri, Japani) on japanilainen jalkapalloilija, pelipaikaltaan laitalinkki. Hän edustaa Englannin Valioliigan Bolton Wanderersia, jossa hän pelaa lainalla saman sarjan Arsenalista.


title: Luettelo pikkuplaneetoista: 2 001–3 000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
2 001:stä ja päättyen 3 000:een.
Kokonaisen luettelon löytää katsomalla Luettelo pikkuplaneetoista.


title: Vincenzo Consolo

text: Vincenzo Consolo (18. helmikuuta 1933 Sant'Agata di Militello, Italia – 21. tammikuuta 2012) oli italialainen kirjailija.


title: Vincenzo Consolo

text: Consolo asui Milanossa vuodesta 1969 kuolemaansa saakka. Hänen kirjallinen uransa alkoi 1963, mutta laajempaa huomiota hän sai 1976 teoksella "Il sorriso dell’ignoto marinaio" ja hän sai uransa aikana useita palkintoja.


title: Kudosteknologia

text: Kudosteknologiassa yhdistetään solujen, teknologian ja materiaalien käyttö sekä sopivat biokemialliset ja fysikokemialliset tekijät parantamaan tai korvaamaan biologisia toimintoja.


title: Kudosteknologia

text: Kudosteknologia tähtää tuottamaan toimivaa korjauskudosta kudosvaurioitten korvaamiseksi. Kudosteknologian tarve on tullut siitä, että luovutuskudoksia on rajoitetusti saatavilla. Kudosteknologiassa hyödynnetään soluja ja biohajoavia biomateriaaleja rakentamaan tai korjaamaan kudoksia "in vitro" tai "in vivo". Kudosteknologian kehitys on ollut voimakasta sitten 1980-luvun, kun kudosteknologian käsite silloin ensi kertaa esiteltiin: erilaistuneista soluista on edetty multipotentteihin kantasoluihin, primitiivisistä biomateriaaleista yksinkertaisin muodoin on edetty säädeltäviin biomateriaaleihin ominaisin muodoin ja kokoluokin ja mekanistiset näkemykset on otettu nykyisin huomioon. Kudosteknologia on kehittynyt voittamaan kudossiirteisiin ja keinotekoisiin laitteisiin liittyvät puutteet eri syistä johtuvien kudosvaurioiden hoidossa. Kudosteknologia ja regeneratiivinen lääketiede tähtäävät toiminnallisen kudoksen luomiseen käyttämällä soluja, materiaaleja ja signalointimolekyylejä, jotka tunnetaan yhteiseltä nimeltä kudosteknologian triadi. Williams (2006) on määritellyt kudosteknologian uuden kudoksen luomiseksi ihmisen kehon terapeuttiseksi uudelleen rakentamiseksi tarkoituksellisella ja kontrolloidulla valittujen kohdesolujen stimuloimisella, joka saavutetaan molekulaaristen ja mekaanisten signaalien systemaattisella yhdistämisellä.


title: McLaren MP4-27

text: McLaren MP4-27 on Formula 1 -talli McLarenin käyttämä auto kaudella 2012. Autolla kilpailivat entiset F1-maailmanmestarit Jenson Button ja Lewis Hamilton. Auto julkistettiin virallisesti 1. helmikuuta tallin teknologiakeskuksessa Wokingissa.


title: Luettelo pikkuplaneetoista: 3 001–4 000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
3 001:stä ja päättyen 4 000:een.
Kokonaisen luettelon löytää katsomalla Luettelo pikkuplaneetoista.


title: Népszabadság

text: Népszabadság (suom. 'kansan vapaus') oli Budapestissa ilmestyvä unkarilainen sanomalehti. Se oli vasemmistolainen, ja sen omisti sveitsiläinen mediayritys Ringier. Népszabadság oli Unkarin suosituin oppositiolehti ja myydyin broadsheet-kokoinen sanomalehti.


title: Népszabadság

text: Népszabadság oli 1956–1990 Unkarin sosialistisen työväenpuolueen virallinen kannattaja. Kommunismin kaatumisen jälkeen lehti pyrki saamaan mainetta laadukkaalla uutistarjonnalla vaikka säilyttikin läheiset siteet työväenpuolueen seuraajaan Unkarin sosialistiseen puolueeseen. Népszabadságin levikki laski 1990-luvun jälkeen. Se oli vielä 2000-luvun alussa yli 200 000, mutta laski sittemmin 40 000:een (2015). Verkkosivujen kävijämäärä oli 100 000.


title: Népszabadság

text: Lehti suljettiin lokakuussa 2016. Itävaltalainen omistaja ilmoitti keskeyttävänsä julkaisun kustannussyistä, kunnes "uusi konsepti saadaan luotua". Sulkemista on vastustettu hyvin voimakkaasti. Taustalla epäiltiin jo tuoreeltaan lehden kustannusyhtiön omistusmuutoksia, ja uudeksi omistajaksi arvioitiin pääministeri Viktor Orbánin lähipiirin Lőrinc Mészárosia, joka on vaurastunut Orbánin pääministerikaudella.


title: Népszabadság

text: Lehden omistajan, mediayhtiö Mediaworksin omistaja, itävaltalainen Vienna Capital Partners -sijoitusyhtiö myi Mediaworksin unkarilaiselle Opimus-yhtiölle, jonka omistajuus johtaa veroparatiiseihin, mutta unkarilaistietojen mukaan omistaja on juuri Mészáros, vaikka sitä on mahdoton todistaa. Kaupan ennakkoehtona on tiettävästi ollut lehden sulkeminen. Euroopan unioni on huolestunut Unkarin sananvapaudesta jo aiemmin.


title: Salli Saari

text: Salli Sisko Saari (o.s. "Kaukinen", s. 19. heinäkuuta 1944 Jämsä) on suomalainen psykologi. Hän on ollut perustamassa Suomen Punaisen Ristin kriisipsykologitoimintaa. Hän on Psykologian tieteellisen neuvottelukunnan jäsen.


title: Salli Saari

text: Saari valmistui ylioppilaaksi vuonna 1963 ja filosofian kandidaatiksi Helsingin yliopistosta vuonna 1968. Hän valmistui lisensiaatiksi 1979 ja väitteli valtiotieteiden tohtoriksi 1981 Turun yliopistossa. Vuodesta 1984 Saari on ollut Helsingin yliopiston terveydenhuollon psykologian dosentti.


title: Salli Saari

text: Vuodesta 1969 Saari työskenteli Ylioppilaiden terveydenhoitosäätiön (YTHS) psykologina. Hän oli YTHS:n valtuuskunnan jäsen 1969–1971 ja hallituksen jäsen 1973–1975 sekä työsuojelutoimikunnan puheenjohtaja 1986–1989. Vuosina 1982–1985 Saari oli Suomen Akatemian nuorempi tutkija.


title: Salli Saari

text: Saari veti SPR:n psykologien suuronnettomuuksien valmiusryhmää vuodesta 1993 ja on toiminut kriisi- ja katastrofipsykologian asiantuntija-, koulutus- ja työnohjaustehtävissä vuodesta 1994.


title: Salli Saari

text: Vuonna 2007 Saari sai Suomen Mielenterveysseuran pro salutate mentis -mitalin. Vuonna 2008 hänelle myönnettiin työympäristötyön erityisansiomitali. Vuonna 2009 Saarelle myönnettiin valtion tiedonjulkistamispalkinto.


title: Sammalrikko

text: Sammalrikko ("Saxifraga hypnoides") on monivuotinen, valkokukkainen rikkokasvi. Lajia käytetään myös koristekasvina.


title: Sammalrikko

text: Löyhästi mätästävä ja rönsyllinen sammalrikko kasvattaa 10–20 cm korkeat, pystyt varret. Kukattomat varret ovat rentoja. Vesojen ja toisinaan myös kukattomien varsien kärjissä on joskus itusilmuja. Lehdet ovat syvään kolmiliuskaisia tai tasasoukkia, liuskat ovat otakärkisiä. Kaksineuvoiset kukat ovat väriltään valkoisia. Kukan verhiö ja teriö ovat viisilehtisiä, heteitä on 10 kappaletta. Teriö on kolme kertaa verhiön pituinen. Emiö on kaksilehtinen ja enintään tyvestä yhdislehtinen, emilehtien tyvellä on mesisuomuja. Nuput ovat nuokkuvat. Suomessa sammalrikko kukkii kesäkuussa. Hedelmä on kaksiosainen ja monisiemeninen kota.


title: Sammalrikko

text: Alun perin sammalrikko on kotoisin Luoteis-Euroopasta. Pohjoismaissa lajia kasvaa melko yleisenä Islannissa ja Färsaarilla sekä muutamin paikoin Norjassa. Suomessa sammalrikkoa voi toisinaan tavata villintyneenä maan eteläosista.


title: Sammalrikko

text: Sammalrikolle tyypillisiä kasvupaikkoja ovat rinteet, soraikot, purolaaksot ja jokivarret. Laji on kalkinsuosija. Suomessa laji on luonnonvaraisena harvinainen viljelykarkulainen.


title: Sammalrikko

text: Sammalrikkoa viljellään koristekasvina pihoissa ja puutarhoissa. Vielä yleisemmin viljellään sammalrikon ja mattorikon ("S. rosacea") punertavakukkaista risteymää patjarikkoa ("S." x "arendsii").


title: Herman Friele

text: Herman Friele (s. 21. elokuuta 1943) on norjalainen liikemies ja konservatiivien poliitikko. Hän on toiminut kahvinvalmistaja Frielen johtajana seitsemännessä sukupolvessa vuodesta 1981. Hän toimi myös Bergenin pormestarina vuosina 2003–2007; hän ei asettunut uudelleen ehdolle vuonna 2007. Häntä edelsi tehtävässä Kristian Helland ja seurasi Gunnar Bakke.


title: Népszava

text: Népszava () on Budapestissa ilmestyvä unkarilainen sosiaalidemokraattinen sanomalehti, joka perustettiin 1877.


title: Népszava

text: Népszava perustettiin 1870-luvulla sosiaalidemokraattisen puolueen viralliseksi lehdeksi. Kommunismihallinnon aikana se oliammattiliittojen ainoa sallittu sanomalehti. Nykyään Népszavan lukijat ovat pääasiassa vasemmistolaisia, ja sillä on läheiset suhteet Unkarin sosialistiseen puolueeseen.


title: Baba Diawara

text: Papa Babacar "Baba" Diawara (s. 5. tammikuuta 1988 Dakar, Senegal) on senegalilainen jalkapalloilija. Hän edustaa Espanjan Primera Divisiónissa pelaavaa Sevillaa ja on pelipaikaltaan hyökkääjä.


title: Baba Diawara

text: Diawara aloitti ammattilaisuransa senegalilaisesta ASC Jeanne d'Arcista, joka pelasi maan korkeimmalla sarjatasolla. Vuonna 2007 Diawara siirtyi Eurooppaan, ollessaan 19-vuotias, kun hän teki sopimuksen portugalilaisen Marítimon kanssa. Seuran edustusjoukkueessa hän teki ensiesiintymisensä kaudella 2007–2008 ottelussa Estrela da Amadoraa vastaan.


title: Baba Diawara

text: Kesänä aikana hän nousi pysyvästi edustusjoukkueen kokoonpanoon. Kauden 2008–2009 aikana hän teki 10 maalia pelaamassaan 25 ottelussa.


title: Baba Diawara

text: 17. tammikuuta 2012 Diawara siirtyi espanjalaiseen Sevillaan ja teki 4½-vuotisen sopimuksen joukkueen kanssa.


title: Stefano Gross

text: Stefano Gross (s. 4. syyskuuta 1986 Bolzano, Italia) on italialainen alppihiihtäjä, joka on erikoistunut pujotteluun. Hän edustaa GS Fiamme Gialle -seuraa.


title: Stefano Gross

text: Gross sijoittui Mont-Sainte-Annen junioreiden MM-kilpailuissa 2006 pujottelussa neljänneksi. Garmisch-Partenkirchenin MM-kilpailuissa 2011 hän oli samassa lajissa 22:s, Schladmingissa 2013 11:s, Sotšin olympialaisissa 2014 neljäs ja Sankt Moritzin MM-kilpailuissa 2017 yhdeksäs.


title: Stefano Gross

text: Gross kilpaili maailmancupissa ensimmäisen kerran Alta Badian pujottelussa joulukuussa 2008. Ensimmäisen pistesijansa hän sai oltuaan samalla kaudella Garmisch-Partenkirchenin pujottelussa 25:s. Kymmenen parhaan joukkoon hän selviytyi ensimmäisen kerran oltuaan kahdeksas Alta Badian pujottelussa joulukuussa 2011. Ensimmäiset palkintokorokepaikkansa hän saavutti myöhemmin samalla kaudella oltuaan Adelbodenissa kolmas, Schladmingissa toinen ja Banskossa kolmas. Pujottelucupissa hän sijoittui viidenneksi. Ensimmäisen voittonsa hän saavutti Adelbodenin pujottelussa tammikuussa 2015. Hän oli samalla kaudella toinen Wengenin ja Schladmingin pujotteluissa. Kaudella 2015–2016 hän oli kolmas Wengenin ja Kranjska Goran pujottelussa ja Tukholman paripujottelussa. Kaudella 2016–2017 hän sijoittui toiseksi Kransjka Goran ja kolmanneksi Madonna di Campiglion pujottelussa.


title: Sammalsaniaiskasvit

text: Sammalsaniaiskasvit ("Hymenophyllaceae") on saniaisheimo, joka muodostaa "Hymenophyllales"-lahkon. Heimoon kuuluu 7(–10) sukua ja noin 600 trooppisilla ja lauhkeilla alueilla kasvavaa lajia. Sammalsaniaiskasvit ovat usein pieniä, lehtien koko vaihtelee 0,5:stä 60 senttimetriin, ja kasvavat epifyytteinä. "Cardiomanes"-sukua lukuun ottamatta kasvien lehtilavat ovat vain yhden solukerroksen paksuisia.


title: Sammalsaniaiskasvit

text: Pohjoismaissa tavataan yksi heimon laji, pienikokoinen lehväsammalta muistuttava sammalsaniainen eli varjosammalsaniainen ("Hymenophyllum wilsonii"), joka kasvaa Norjan länsirannikolla, Islannissa ja Färsaarilla. Brittein saarilla on kaksi muutakin lajia.


title: Naoki Yuasa

text: Naoki Yuasa (, s. 24. huhtikuuta 1983 Sapporo) on japanilainen alppihiihtäjä. Hän edustaa Sports Alpen Ski Clubia.


title: Naoki Yuasa

text: Yuasa sijoittui Torinon olympialaisissa 2006 pujottelussa seitsemänneksi. Garmisch-Partenkirchenin MM-kilpailuissa 2011 hän oli samassa lajissa kuudes.


title: Naoki Yuasa

text: Yuasa on kilpaillut maailmancupissa yksinomaan pujottelussa. Ensimmäisen kilpailunsa hän laski Shigokogenissa maaliskuussa 2003. Ensimmäiset pisteensä hän sai oltuaan 21:s Sestrieressä joulukuussa 2004. Kymmenen parhaan joukossa hän debytoi oltuaan seitsemäs Kranjska Gorassa joulukuussa 2005. Parhaimmillaan hän on sijoittunut kolmanneksi Madonna di Campigliossa joulukuussa 2012.


title: Naoki Yuasa

text: Yuasa on voittanut pujottelun Japanin-mestaruuden 2003 ja 2006. Euroopan cupissa hän on voittanut kolme kilpailua.


title: Rautarouva (elokuva)

text: Rautarouva ("The Iron Lady") on vuonna 2011 ensi-iltansa saanut Phyllida Lloydin ohjaama elämäkertaelokuva Yhdistyneen kuningaskunnan pääministeristä Margaret Thatcheristä. Elokuvassa Thatcheriä näyttelee Meryl Streep.


title: Rautarouva (elokuva)

text: Elokuva sai ensi-iltansa Suomessa 27. tammikuuta 2012.


title: Rautarouva (elokuva)

text: Streep palkittiin elokuvasta parhaan naispääosan Oscarilla, Golden Globella ja Baftalla. Elokuva palkittiin myös parhaan maskeerauksen Oscarilla.


title: Rautarouva (elokuva)

text: Elokuva sai ristiriitaisen vastaanoton elokuvakriitikoilta, mutta Meryl Streepin roolisuoritus sai paljon kehuja. Arvosteluja keräävän Rotten Tomatoes -sivuston mukaan 51 prosenttia kriitikoista on antanut elokuvalle positiivisen arvosanan keskiarvolla 5.7/10. Keräys perustuu 209 arviointiin. Metacriticissä elokuvalla on 54 pistettä 100:sta.


title: Rautarouva (elokuva)

text: "Helsingin Sanomien" arvostelussa kirjoitetaan "Keskinkertaisuudelta elokuvan pelastaa – ja kuinka pelastaakaan – Meryl Streep. Hän ilmentää häikäisevästi, pienin elein, hahmonsa taistelunhalua, vallantäyteisyyttä ja charmia. Juuri Streepille kuuluvat elokuvan tähdet. Niin tarkkaa työtä kuin hän Rautarouvassa tekeekin, katsoja ei koskaan tunne seuraavansa näyttelijäntyön oppituntia. Streep on Thatcher, alkaen tuntua aidommalta kuin rouva itse." "Ilta-Sanomien" Tarmo Poussu kirjoittaa arvostelussaan "Ilman Streepin monumentaalista roolityötä "Rautarouva" olisi keskinkertaisen tv-elokuvan tasoa. Hänen ansiostaan sen katsoo kevyesti ja jopa ihastuksesta huokaillen."


title: Pikkukäärmeenkieli

text: Pikkukäärmeenkieli ("Ophioglossum azoricum") on käärmeenkielisaniaisiin kuuluva pieni saniaislaji.


title: Pikkukäärmeenkieli

text: Pikkukäärmeenkieli kasvaa 1–6 senttimetriä korkeaksi. Se muistuttaa paljon isokäärmeenkieltä ("Ophioglossum vulgatum"), johon verrattuna laji on pienikokoisempi ja samasta juurakosta kasvaa useampia lehtiä. Lehden leveä osa on väriltään vihreä, kiilatyvinen ja tylppäkärkinen. Lehtimäinen lehden osa on 1,5–2,3 cm pitkä. Pikkukäärmeenkielen tähkämäisessä itiöpesäkkeistössä on 6–14 pesäkeparia.


title: Pikkukäärmeenkieli

text: Pikkukäärmeenkieltä tavataan Atlantin pohjoisosan rannikolla ja saarilla, pohjoisimpana Islannissa kuumien lähteiden lähellä sekä Grönlannissa.


title: Nike-Hercules

text: Nike-Hercules ("MIM-14") oli Yhdysvaltain käyttämä ilmatorjuntaohjusjärjestelmä. Sen edeltäjä oli maailman ensimmäinen kohdeilmatorjuntaohjus Nike-Ajax. Nike-Hercules-ohjusjärjestelmä asetettiin palveluskäyttöön eli operatiiviseen valmiuteen kesäkuussa 1958.


title: Nike-Hercules

text: Nike-Hercules oli suhteellisen ulottuva, joten sitä voi kutsua alueilmatorjuntaohjusjärjestelmäksi. Sen kehitystyö alkoi joulukuussa 1952, ja töitä johti Bell Labs. Alustavat suunnitelmat, lähinnä ydinlatauksen käytön suhteen, esitettiin jo maaliskuussa samana vuonna. Nike-Herculesta käytettiin hyvin pitkälle niin kutsuttua kylmää sotaa. Asetyyppiä käytettiin ainakin Neuvostoliiton hajoamiseen asti Yhdysvaltain kotirintaman ilmapuolustuksessa. Ohjustyypin torjuntavoima laskettiin olevan jopa kuusinkertainen edeltäjäänsä nähden.


title: Nike-Hercules

text: Alun perin torjuntajärjestelmän alkutavoite oli saada it-ohjustorjunnan piiriin: enintään 1 600 km/h lentävä, 19 200 m:n korkeudessa ja etäisyyden rajalta 45 km lentävä lentokone. Nämä tavoitteet kyettiin saavuttamaan jo varhaisessa kehitysvaiheessa. Uusia yhteistyökumppaneita tuli mukaan, kuten Thiokol Teksasista. Vuonna 1960 Nike-Herculeksella onnistuttiin torjumaan lentävä Corporal-ohjus (maasta-maahan -tyyppinen).


title: Nike-Hercules

text: Nike-Herculeksella on joitain itäisiä verrokeita, lähinnä samana ajankohtana kehitelty ja käyttöönotettu neuvostoliittolais-valmisteinen S-75/SA-75. Siinä ei ollut taistelulatauksessa ydinräjähdettä.


title: Nike-Hercules

text: Ohjusjärjestelmään taistelulataukseksi kehiteltiin ydinkärkiä, niin ilmatorjunnan ohjusaseistus kuin kyseessä olikin. Ase olikin lajissaan ensimmäisin. Tuo ydinlataus oli tyypiltään W-31. Sitä edelsi W-7. Ydinräjäytyksen teho oli vaihdettavissa optionaalisesti portaittain. Maksimi räjähdysvoima (engl. yield) oli 40 kT, ja minimi 2 kT.


title: Lentopallon miesten SM-sarjakausi 1963–1964

text: Lentopallon miesten mestaruussarjassa kaudella 1963–1964 pelattiin kahdentoista joukkueen runkosarja, jossa neljä viimeistä putosi sarjasta ja kaksi uutta nousi tilalle. Sarja jakautui ensimmäisen kerran kahdelle kalenterivuodelle, kun ulkosarjat siirrettiin sisäkentille. 4.2.1963 SVUL:n lentopallo irtisanoutui Lentopallokomiteasta ja Suomen Lentopalloliitto alkoi järjestää SM-sarjaa. Rantaperkiön Isku, Koiton Riento, Pirkkalan Viri, Helsingin Visa ja Luolajan Kajastus eivät lähteneet mukaan Lentopalloliiton sarjaan vaan jatkoivat Lentopallokomitean SM-sarjassa, josta käytännössä muodostui TUL:n mestaruussarja. Suomen Työväen Urheiluliitto vetäytyi syrjään yhteistoiminnasta.


text: Sarjaohjelman laadinnassa oli onnistuttu siinä mielessä, että mestaruus ratkesi sarjan viimeisellä kierroksella kärkijoukkueiden kohdatessa Helsingissä. Käpylä oli kärsinyt ensimmäisen tappionsa vasta viimeistä edellisellä kierroksella, kun taas Kimmo oli aiemmin kärsinyt SaPKolle puhtaan 0-3 -tappion. Tasaisessa loppuottelussa peri voiton ja Suomen mestaruuden Lahden Kimmo erin 2-3 (15-13,10-15,12-15,15-10,8-15). Pronssimitalit nappasi JoPo lyömällä päätösottelussaan LaPon 3-1. Myös viimeinen putoaja ratkesi viimeisellä kierroksella, kun FC-57 peittosi itselleen säilymisen kannalta merkityksettömässä ottelussa Pyrinnön 3-2.


text:
Sarjaan nousivat Lahden Kakkonen ja Valkeakosken Isku-Veikot.
Mestarit: Juhani Aallonen, Pentti Aallonen, Raimo Huotari, Olavi Koskinen, Pertti Koskinen, Erkki Kostensalo, Sauli Lahti, Tauno Lahti, Raimo Päärilä.


text: Mestarit: Pekka Uljas, Niilo Uljas, Keijo Repo, Olavi Leinonen, Väinö Enlund, Juhani Vanhanen, Veikko Ahtomaa, Matti Hotari, Pertti Teinilä, Rauno Teuvala ja Jaakko Jaakkola.


title: Alexander Knaifel

text: Alexander Knaifel (, 28. marraskuuta 1943 Taškent, Uzbekistanin sosialistinen neuvostotasavalta, Neuvostoliitto) on venäläinen säveltäjä.


title: Alexander Knaifel

text: Knaifel oli aluksi sellisti, mutta hermotulehdus pakotti hänet vaihtamaan alaa. Hän ryhtyi säveltäjäksi ja opiskeli Boris Arapovin johdolla Leningradissa 1964-1967. Knaifel jäi asumaan kaupunkiin, jossa hän on siitä saakka toiminut freelance-säveltäjänä ja musiikkitoimittajana.


title: Alexander Knaifel

text: Jo ensimmäisistä töistään lähtien Knaifel alkoi vältellä virallisia sääntöjä musiikin estetiikalle. Hän liittyi joukkoon avantgarde-säveltäjiä, joka syntyi 1960-luvulla. Moskovassa samanhenkisiä aikalaisia olivat muun muassa Alfred Schnittke, Sofia Gubaidulina ja Edison Denisov, Kiovassa Valentin Silvestrov sekä Tallinnassa Arvo Pärt. Knaifel ei kuitenkaan hylännyt perinteitä täysin, vaan otti vaikutteita myös Wienin toisesta koulukunnasta ja Dmitri Šostakovitšilta. Knaifelin sävellykset ovat ennen kaikkea erittäin intensiivisiä ja ilmaisuvoimaisia. Hän tutkii erilaisten sävellystekniikoiden ja rikkaiden äänimaailmoiden mahdollisuuksia.


title: Alexander Knaifel

text: Knaifelin sävellystyyli muuttui 1970-luvulla. Hänen tuotantovaihtinsa hidastui ja hän keskittyi laajempiin ja rakenteisempiin töihin. Hänen työidensä musiikillinen materiaali kehittyi säästeliäämmäksi ja työt keskittyivät äänen rooliin päättävässä roolissa sävellysten etualalla. 1990-luvulla hänen työnsä saivat voimakkaita uskonnollisia vaikutteita, liikkuen filosofian, psykologian ja esoteerisuuden rajamailla.


title: Alexander Knaifel

text: Knaifelin tuotanto käsittää lukuisia kokonaisuuksia sisältäen teatterimusiikkia, symfonisia sävellyksiä, elokuvamusiikkia, kamarimusiikkia ja laulumusiikkia. Hänen töitään ovat esittäneet muun muassa Mstislav Rostropovitš, Gennadi Roždestvenski sekä Aleksei Ljubimov.


title: Lentopallon miesten SM-sarjakausi 1957

text: Lentopallon miesten mestaruussarjassa kaudella 1957 pelattiin kuudentoista joukkueen runkosarja kahdessa lohkossa. Kuusi parasta joukkuetta pelasivat loppusarjan mitaleista. Kausi oli ensimmäinen, jolloin ratkaistiin lentopalloilun Suomen mestaruus. Aiemmin Suomen Kori- ja Lentopalloliito ja TUL olivat pelanneet omia mestaruussarjojaan.


title: Lentopallon miesten SM-sarjakausi 1957

text: TUL:n voimasta kertoo se seikka, että loppusarjan kuudesta joukkueesta viisi oli TUL:n seuroja. Helsingin Tarmo oli TUL:n mestari 1956, mutta "loikannut" sen jälkeen SKLL:n leiriin. Tarmo voitti talvella pelatun SKLL:n sisähallimestaruuden, joten siitä tuli molempien liittojen hallitseva mestari (TUL:n mestaruudesta ei 1957 pelattu). Suomen mestaruutta seura ei kuitenkaan saavuttanut hävittyään uusintaottelussa Porin Pyrinnölle.


title: Lentopallon miesten SM-sarjakausi 1957

text: Itälohko


title: Lentopallon miesten SM-sarjakausi 1957

text: Länsilohko


title: Lentopallon miesten SM-sarjakausi 1957

text: Uusinta Suomen mestaruudesta pelattiin Tampereella: Porin Pyrintö - Helsingin Tarmo 3-0


title: Lentopallon miesten SM-sarjakausi 1957

text: Sarjaan nousivat Helsingin Isku ja Turun Toverit.


title: Lentopallon miesten SM-sarjakausi 1957

text: Mestarit: Pentti Järvinen, Kauko Kaappa, Ossi Koskinen, Matti Lehtonen, Lasse Mattila, Pentti Meronen, Teuvo Mäkinen, Reijo Oras, Kalle Vuorinen, Pertti Österlund. Valmentaja: Eero Loven.


title: Lentopallon miesten SM-sarjakausi 1957

text: SKLL:n mestaruuden voitti Helsingin Tarmo, Lahden Kimmo otti hopeaa ja Porin Lepakot pronssia.


title: Lentopallon miesten SM-sarjakausi 1957

text: Työväen Urheiluliitto järjesti ns. talvisarjan kaikkiaan 10 lohkossa. Sarjan voitti Eiran Riento, joka ylimääräisessä loppuottelussa voitti Järvensivun Kisan 3–1. Kolmanneksi sijoittui Porin Pyrintö ennen Popinniemen Ponnistusta ja Luolajan Kajastusta. Kilpailulla ei ollut liiton mestaruuskilpailun arvoa.


title: Luke Young

text: Luke Paul Young (s. 19. heinäkuuta 1979) on englantilainen jalkapalloilija, joka edustaa Englannin Valioliigassa pelaavaa Queens Park Rangersia. Hänen pelipaikkansa on oikea laitapuolustaja.


title: Jamie Mackie

text: James Charles ”Jamie” Mackie (s. 22. syyskuuta 1985) on englantilainen jalkapalloilija, joka edustaa Englannin Valioliigassa pelaavaa Queens Park Rangersia. Hänen pelipaikkansa on hyökkääjä tai oikea laitahyökkääjä. Hän pelaa Skotlannin maajoukkueessa, koska hänen isovanhempansa ovat syntyisin Kilmarnockista Skotlannista.


title: Jamie Mackie

text: Mackie aloitti kauden 2010–2011 tekemällä QPR:lle Englannin mestaruussarjassa seitsemän maalia kahdeksassa ottelussa, muun muassa kaksi maalia Ipswichiä ja Leicesteriä vastaan sekä viime sekunnin tasoitusmaalin Derbya vastaan. Tämän jälkeen Mackie pelasi 13 ottelua ilman maalia, kunnes onnistui jälleen maalinteossa 26. joulukuuta Swanseata vastaan. Mackie loukkaantui pahoin FA Cupin ottelussa Blackburnia vastaan 8. tammikuuta 2011 eikä pelannut enää kyseisenä kautena yhtään peliä.


title: Jamie Mackie

text: Mackie palasi pelikentälle vasta lokakuussa 2011 vaihtopelaajana Englannin Valioliigan otteluun Fulhamia vastaan. Mackie teki ensimmäisen valioliigamaalinsa kotiottelussa Sunderlandia vastaan joulukuussa 2011.


title: Eteläamerikanpöllönen

text: Eteläamerikanpöllönen ("Megascops choliba" eli "Otus choliba") on pöllöihin kuuluva lintu. Sitä tavataan hyvin laajalla alueella Etelä- ja Keski-Amerikassa: Boliviassa, Brasiliassa, Kolumbiassa, Costa Ricassa, Ecuadorissa, Ranskan Guyanassa, Guyanassa, Panamassa, Paraguayssa, Perussa, Surinamessa, Trinidad ja Tobagossa, Uruguayssa ja Venezuelassa.


title: Eteläamerikanpöllönen

text: Sitä tavataan kaikkialla Etelä-Amerikassa, paitsi Andeilla, Tyynenmeren alankoalueilla ja aivan etelässä. Se on yleensä yleinen, suuressa osassa levinneisyysaluettaan se kuuluu yleisimpiin pöllölajeihin ja on todennäköisesti yleisin tropiikin kirkupöllö. Sitä esiintyy monenlaisilla metsäalueilla kuivasta "caatingasta" tiheisiin sademetsiin, jopa kaupunkipuistoihin.


title: Eteläamerikanpöllönen

text: IUCN:n mukaan sen elinpiiriä ovat subtrooppiset ja trooppiset kosteat alavat ja vuoristometsät, savannit, pensastot, viljellyt alueet, puutarhat, kaupunkimaiset alueet ja hävitetyt metsät.


title: Eteläamerikanpöllönen

text: Polymorfisena lajina sen väri vaihtelee suuresti. Se voi olla kokonaan harmaanruskea tai joskus ruskea tai punaruskea, mutta aina siinä on selvästi musta reuna naamassa ja sen silmät ovat keltaiset. Sen pituus on 21–23 cm. Se painaa 97–160 grammaa.


title: Eteläamerikanpöllönen

text: Sillä on seuraavat alalajit:


title: Luettelo power metal -yhtyeistä

text: Tämä on luettelo yhtyeistä, jotka esittävät tai ovat esittäneet jossain uransa vaiheessa power metalia.


title: M/S Finnmarken

text: M/S Finnmarken on norjalaisen Hurtigruten Group ASA -varustamon omistama vuonna 2002 valmistunut laiva.


title: M/S Finnmarken

text: Alus tilattiin Kvaerner Kleven Skeppsvarvilta Ulsteinvikistä Norjasta. Sen köli laskettiin 10. marraskuuta 2000 telakkanumerolla 292 ja alus laskettiin vesille 15. syyskuuta 2001. Alus luovutettiin 3. huhtikuuta 2002 narvikilaiselle Ofotens og Vesteraalens Dampskibsselskap A/S:lle.


title: M/S Finnmarken

text: Alus aloitti 6. huhtikuuta 2002 neitsytmatkan telakalta Bergenin, Orkenyn, Dublinin, Southamptonin, Amsterdamin, Kööpenhaminan ja Oslon kautta Stavangeriin. Liikennöinnin Hurtigrutenilla Bergenin ja Kirkenesin välillä alus aloitti 20. huhtikuuta. Alus rekisteröitiin maaliskuussa 2006 Hurtigruten ASA::lle aluksen kotisatamana säilyessä Narvik.


title: M/S Finnmarken

text: Alus oli FMV:n Fredrikstadin telakalla 17.-23. huhtikuuta 2007, jolloin sen azipodit korjattiin. Alus vuokrattiin lokakuussa 2009 autralialaiselle yhtiölle majoitusalukseksi Fremantleen. Alus lähti 23. tammikuuta 2010 Norjasta ja se saapui 13. helmikuuta Kapkaupunkiin, josta se jatkoi matkaansa 15. helmikuuta Fremantleen. Vuokrasopimus päättyi 30. lokakuuta 2011 ja alus lähti Singaporeen telakalle marraskuussa.


title: M/S Finnmarken

text: Alus lähti joulukuussa Singaporesta ja se saapui Durbaniin 1. tammikuuta 2012. Alus aloitti liikennöinnin Hurtigrutenilla 16. helmikuuta.


title: M/S Nordstjernen

text: M/S Nordstjernen on norjalaisen M/S Nordstjernen A/S:n omistama omistama ja Vestland Rederi A/S -varustamon operoima vuonna 1956 valmistunut matkustaja-alus.


title: M/S Nordstjernen

text: Alus tilattiin Blohm & Vossilta Hampurista Saksasta. Sen köli laskettiin telakkanumerolla 787 ja alus laskettiin vesille 26. lokakuuta 1955. Alus luovutettiin Det Bergenske Dampskibsselskab A/S:lle Bergeniin Norjaan 24. lokakuuta 1956.


title: M/S Nordstjernen

text: Alus asetettiin maaliskuussa 1956 Hurtigruten-reitille Bergenin ja Kirkenesin väliseen liikenteeseen. Se myytiin tammikuussa 1979 Troms Fylkes Dampskibsselskab A/S:lle Tromssaan aluksen jatkaessa liikennöintiä Hurtigrutenilla.


title: M/S Nordstjernen

text: Alus oli 1982-1983 Bergenissä Mjellem & Karlsenin telakalla, missä se uudistettiin ja aluksen moottorit vaihdettiin. Alus palasi liikenteeseen 23. maaliskuuta 1983, kunnes se poistettiin Hurtigrutenilta 4. huhtikuuta 1994. Alus sijoitettiin Tromssan ja Huippuvuorten välisiin risteilyihin.


title: M/S Nordstjernen

text: Alus palasi 5. syyskuuta 1995 Hurtigrutenille Bergenin ja Kirkenesin välille, mistä se poistettiin 17. huhtikuuta 1996. Alus palasi Tromssan ja Huippuvuorten välisille risteilyille. Alus aloitti kolmannen kerran Hurtigrutenilla 26. syyskuuta 2005.


title: M/S Nordstjernen

text: "Nordstjernen" siirtyi Hurtigruten ASA:n omistukseen maaliskuussa 2006. Aluksen moottorit pysähtyivät 22. helmikuuta 2007 ja se ajautui karille Bulandetilla. Irrotettu alus hinattiin Floröhön. Hurtigruten ASA poisti aluksen liikenteestä 22. maaliskuuta 2012.


title: M/S Nordstjernen

text: Marraskuussa M/S Nordstjernen A/S rekisteröi aluksen nimiinsä ja saman kuukauden aikana se rekisteröitiin edelleen Vestland Rederi A/S:lle. Alus saapui marraskuussa Gdanskiin kunnostettavaksi, mistä se lähti paluumatkalle Bergeniin 29. heinäkuuta 2013. Elokuussa alus lähti paluumatkalle Puolaan jatkaakseen huoltoa, mistä se aloitti matkan Bergeniin 10. marraskuuta. Seuraavana iltana alus ajoi karille Karmsundetissa. Aamulla 12. marraskuuta alus irrotettiin karilta ja se hinattiin Haugesundiin.


title: M/S Nordnorge

text: M/S Nordnorge on norjalaisen Hurtigruten Group ASA -varustamon omistama laiva ja se on rakennettu vuonna 1997. Laiva on 123,3 metriä pitkä ja 19,5 metriä leveä. Aluksen nopeus on 15 solmua ja bruttovetoisuus 11 384. Sen matkustajakapasiteetti on 691 henkeä, ja vuodepaikkoja siinä on 457. Laivassa on 45 autopaikkaa.


title: M/S Nordnorge

text: Alus tilattiin 1. toukokuuta 1994 Kvaerner Ulsteinvik A/S:lta Ulsteinvikistä Norjasta. Sen köli laskettiin 8. syyskuuta 1995 telakkanumerolla 266 ja alus laskettiin vesille 6. heinäkuuta 1996. Se valmistui 14. maaliskuuta 1997 ja alus luovutettiin Narvikiin rekisteröidylle Ofotens og Vesteraalens D/S A/S:lle Norjaan 19. maaliskuuta. Seuraavana päivänä alus kastettiin "Nordnorgeksi" kumminaan Sissel Rönbäck.


title: M/S Nordnorge

text: Alus aloitti maaliskuussa 1997 risteilyt Itämerellä, Shetlantiin, Orkneylle sekä Kööpenhaminaan. Se siirrettiin 29. huhtikuuta Hurtigrutenille Bergenin ja Kirkenesin välille. Alus teki vuoden 1999 lopulla vuosituhannen vaihtumiseen liittyen purjehduksen Helsinkiin.


title: M/S Nordnorge

text: "Nordnorge" aloitti 29. marraskuuta 2002 risteilyt Chilestä Etelänapamantereelle. Se saapui 4. huhtikuuta 2003 Brestiin, mistä se lähti 10. huhtikuuta Bergeniin. Alus aloitti vielä huhtikuussa liikennöinnin Hurtigrutenilla, mistä se palasi syksyllä jälleen Chileen. Alus palasi huhtikuussa 2004 Hurtigrutenille palaten syksyllä Chileen.


title: M/S Nordnorge

text: Alus lähti Oslosta 9. huhtikuuta 2005 Itämerelle vieraillen Gdanskissa, Visbyssä, Riiassa, Klaipedassa ja Warnemündessä ennen paluutaan Osloon 16. huhtikuuta. Se aloitti vielä huhtikuussa liikennöinnin Hurtigrutenilla palaten syksyllä Chileen. Alus rekisteröitiin maaliskuussa 2006 Narvikiin rekisteröidylle Hurtigruten Group ASA:lle ja huhtikuussa alus kiersi Itämerta ennen liikennöinnin aloittamista Hurtigrutenilla.


title: M/S Nordnorge

text: Alus lähti syksyllä 2007 jälleen Chileen tehden risteilyjä Etelänavalle. Se pelasti 23. marraskuuta uppoavalta risteilyalus "Explorerin" matkustajat ja henkilökunnan. Huhtikuussa 2008 alus palasi jälleen Hurtigrutenille. Se teki chartermatkan Orkneylle 18. syyskuuta ennen kuin se makuutettiin Åndalsnesissa 21. lokakuuta.


title: M/S Nordnorge

text: Alus vuokrattiin joulukuussa 2008 Adrianmerelle hotellilaivaksi ja se lähti 4. joulukuuta Åndalsnesista. Alus saapui 24. elokuuta 2009 Bredo Shipyardille Bremerhaveniin.


title: M/S Nordnorge

text: Vuonna 2011 laivalla kuvattiin yli viisi päivää kestänyt matka Bergenistä Kirkkoniemeen, ja se esitettiin suorana lähetyksenä NRK2-kanavalla nimellä "".


title: M/S Richard With

text: M/S Richard With on norjalaisen Hurtigruten Group ASA -varustamon omistama laiva ja se on rakennettu vuonna 1993. Laiva on 121,8 metriä pitkä ja 19,2 metriä leveä. Aluksen nopeus on 15 solmua ja bruttovetoisuus 11 205. Sen matkustajakapasiteetti on 691 henkeä, ja vuodepaikkoja siinä on 466. Laivassa on 45 autopaikkaa.


title: M/S Richard With

text: Alus on saanut nimensä Hurtigrutenin perustajana pidetyn kapteeni Richard Bernhard Within (1846-1930) mukaan. With aloitti säännöllisen ympärivuotisen liikenteen Trondheimin ja Hammerfestin välillä vuonna 1893.


title: Vesa Ruuskanen

text: Vesa Ruuskanen (1940 Rantasalmi – 28. joulukuuta 2011 Helsinki) oli suomalainen professori. Hän oli Jyväskylän yliopiston teoreettisen fysiikan professori.


title: Vesa Ruuskanen

text: Savonlinnan lyseosta ylioppilaaksi kirjoittanut Ruuskanen opiskeli Helsingin yliopistossa ja erikoistui teoreettiseen ydinfysiikkaan. Jatko-opinnoissa hän erikoistui teoreettiseen hiukkasfysiikkaan, joka oli parhaillaan voimakkaasti kehittyvä uusi tieteenala. Ruuskanen väitteli 1970 ja siirtyi työskentelemään CERNiin. Hän oli myös Illinoisin yliopiston Urbana-Champaignin vieraileva professori.


title: Vesa Ruuskanen

text: Ruuskanen siirtyi Jyväskylän yliopistoon 1972, jossa hän toimi alkuun fysiikan lehtorina, sitten teoreettisen fysiikan apulaisprofessorina. Vuodesta 1996 eläkkeelle jäämiseensä saakka hän toimi teoreettisen fysiikan professorina. Hän toimi yliopistojen yhteisen fysiikan tutkimuslaitoksen perustamisen hyväksi. Hän pani alkuun uuden tutkimusalan, suurienergiaisten raskaiden ionien törmäyksiin liittyvän fysiikan.


title: Vesa Ruuskanen

text: Ruuskanen joutui onnettomuuden vuoksi pyörätuoliin ja sairastui pian vakavasti.


title: M/S Kong Harald

text: M/S Kong Harald on norjalaisen Hurtigruten Group ASA -varustamon omistama Saksassa vuonna 1993 valmistettu autolautta.


title: M/S Kong Harald

text: Alus tilattiin Volswerft GmbH:lta Stralsundista Saksasta. Sen köli laskettiin telakkanumerolla 101 ja alus laskettiin vesille 28. marraskuuta 1992. Alus luovutettiin 25. kesäkuuta 1993 Tromssaan Norjaan rekisteröidylle Troms Fylkes Dampskipsselskap A/S:lle. Alus kastettiin luovutettaessa "Kong Harladiksi" kumminaan Herdis Opseth.


title: M/S Kong Harald

text: Alus lähti luovutuksen jälkeen Trondheimiin. Se sijoitettiin 6. heinäkuuta Hurtigrutenille välille Bergen-Kirkenes. Alukselle asennettiin Bremerhavenissa ylimääräinen azimuutti moottori. Alus rekisteröitiin maaliskuussa 2006 Narvikiin rekisteröidylle Hurtigruten Group ASA:lle.


title: M/S Kong Harald

text: Alus vuokrattiin vuonna 2006 lyhyeksi aikaa Norsk Hydrolle majoituskäyttöön, minkä jälkeen se palasi liikenteeseen. Alus oli marraskuusta 2010 maaliskuuhun 2011 Odense Steel Shipyard telakalla Odensessa Tanskassa.


title: M/S Kong Harald

text: Alus ajoi 4. maaliskuuta 2013 Trollfjordin suulla Hadselissa, jolloin sen keula vaurioitui lievästi. Se poistettiin liikenteestä ja alus siirrettiin korjattavaksi Fiskestrand Verftille Ålesundiin.


title: HMS Sandown (M101)

text: "HMS Sandown" (viirinumero M101) oli Britannian Kuninkaallisen laivaston Sandown-luokan miinantorjunta-alus.


title: HMS Sandown (M101)

text: Alus laskettiin vesille 16. huhtikuuta 1988 Vosper Thornycroftin telakalta kumminaan Gloucesterin herttuatar. Se valmistui vuotta myöhemmin 9. kesäkuuta.


title: HMS Sandown (M101)

text: "HMS Sandown" osallistui 9. kesäkuuta – 26. elokuuta 1999 Nato-johtoiseen operaatio Allied Harvestiin "HMS Atherstonen" ja "HMS Bulldogin" kanssa. Operaation tarkoituksena oli raivata liittouman Adrianmereen Kosovon sodan aikana pudottamat pommit. Osasto paikansi ja raivasi noin 20 prosenttia tiedetyistä 93 pommista ja ohjuksesta.


title: HMS Sandown (M101)

text: Alus paikansi 16. tammikuuta 2000 uponneen troolarin "Solway Harvesterin". "HMS Sandown" osallistui heinäkuussa 2002 Joint Maritime Courseen, jonka päätyttyä se osallistui joulukuussa päättyneeseen Välimerellä Argonaut 02 -harjoitukseen. Alus osallistui Irakin sodan operaatio Teliciin raivaten miinoja Persianlahdella sekä turvaten Irakin satamiin johtaneita reittejä.


title: HMS Sandown (M101)

text: Britannian puolustusministeriö ilmoitti heinäkuussa 2004, että laivaston rakennemuutosten takia kolme vanhinta Sandown-luokan alusta poistetaan palveluksesta huhtikuussa 2005. "HMS Sandown" poistettiin palveluksesta tammikuussa 2005, minkä jälkeen se makasi ankkurissa odottaen joko ostajaa tai romuttamista.


title: HMS Sandown (M101)

text: Viron hallitus osti syyskuussa 2006 "HMS Sandownin" sekä kaksi muuta luokan alusta. Rosythissa tehdyn huollon päätyttyä alus luovutettiin huhtikuussa 2007 virallisesti Viron laivastolle, joka nimesi aluksen "EML Admiral Cowaniksi" (runkonumero M313). Alukselta on poistettu 30 millimetrin Oerlikon ja sen aseistukseen kuuluu ainoastaan kolme 12,7 millimetrin Browning-konekivääriä.


title: HMS Sandown (M101)

text: Alus kuuluu Viron laivaston Miinaviirikköön ja sen päällikkönä on komentajakapteeni Johan-Elias Seljamaa.


title: HMS Bridport (M105)

text: HMS Bridport (viirinumero M105) oli Britannian Kuninkaallisen laivaston Sandown-luokan miinantorjunta-alus.


title: HMS Bridport (M105)

text: Alus laskettiin vesille 20. heinäkuuta 1992 Vosper Thornycroftin telakalta ja se valmistui vuotta myöhemmin 6. marraskuuta.


title: HMS Bridport (M105)

text: "HMS Bridport" oli reserviin sijoitettuna 2002 Faslanessa, josta se hinattiin marraskuussa 2003 Portsmouthiin. Britannian puolustusministeriö ilmoitti heinäkuussa 2004, että laivaston rakennemuutostem takia kolme vanhinta Sandown-luokan alusta poistetaan palveluksesta huhtikuussa 2005. Alus poistettiin palveluksesta vuoden 2004 lopulla, minkä jälkeen se makasi ankkurissa odottaen joko ostajaa tai romuttamista.


title: HMS Bridport (M105)

text: Viron hallitus osti syyskuussa 2006 "HMS Bridportin" sekä kaksi muuta luokan alusta. Rosythissa tehdyn huollon päätyttyä alus luovutettiin tammikuussa 2009 virallisesti Viron laivastolle, joka nimesi aluksen "EML Ugandiksi" (runkonumero M315). Alukselta on poistettu 30 millimetrin Oerlikon, ja sen aseistuksena on kaksiputkinen 23 millimetrin ZU-23-2-ilmatorjuntatykki. Alus kuuluu Viron laivaston Miinaviirikköön päällikkönään Marek Mardo.


title: HMS Inverness (M102)

text: HMS Inverness (viirinumero M102) oli Britannian Kuninkaallisen laivaston Sandown-luokan miinantorjunta-alus.


title: HMS Inverness (M102)

text: Alus tilattiin 23. heinäkuuta 1987 Vosper Thornycroftilta. Se laskettiin vesille 27. helmikuuta 1990 ja alus valmistui vuotta myöhemmin 24. tammikuuta.


title: HMS Inverness (M102)

text: "HMS Inverness" osallistui lokakuussa 2001 Omanissa Saif Sareea II -harjoitukseen, jossa alus kuului sen sisaraluksesta "HMS Walneystä" ja Hunt-luokan miinantorjunta-aluksista "HMS Quorn" ja "HMS Cattistock" muodostettuun osastoon, jonka emälaivana toimi "RFA Diligence". Persianlahdelta palatessaan osasto harjoitteli Argonaut 2001 -merisotaharjoituksessa Välimerellä.


title: HMS Inverness (M102)

text: Alus oli 2003 mukana monikansallisessa laivastoharjoituksessa Skotlannin rannikolla, mihin osallistui lukuisten kuninkaallisen laivaston alusten lisäksi aluksia muun muassa Saksasta, Ranskasta ja Yhdysvalloista.


title: Aurinkomyrsky

text: Aurinkomyrsky on Auringossa tapahtuva voimakas hiukkaspurkaus, josta tulee hiukkaspilvi Maahan. Auringonpilkkujen magneettikentät yhtyvät, jolloin auringon kaasukehästä purkautuu noin miljoona asteista, voimakkaasti magnetisoitunutta plasmaa eli ionisoitunutta kaasua. Yleensä se näkyy revontulina, mutta voi aiheuttaa myös sähköhäiriöitä ja vaurioita sähkölaitteille.


title: Aurinkomyrsky

text: Suomessa muuntajat eivät ole normaalien aurinkomyrskyjen vuoksi vaarassa, sillä muuntajiin ei täällä synny suuria magneettisia virtoja. Myrsky voidaan ennakoida magneettikenttiä tutkimalla. Myrskyjen määrä vaihtelee 11 vuoden jaksoissa, ja edellinen huippu oli kesä-heinäkuussa 2013. Myrskyjen voimakkuus ei kuitenkaan riipu vaihtelujakson vaiheesta. Hiukkasten nopeus on 6,4 miljoonaa kilometriä tunnissa.


title: Aurinkomyrsky

text: On arvioitu, että voimakkuudeltaan vuoden 1859 aurinkomyrskyä vastaava hiukkaspurkaus aiheuttaisi miljardien dollarien vahingot satelliiteille, sähköverkoille ja radiotaajuiselle tietoliikenteelle, sekä aiheuttaisi laajoja sähkökatkoja.


title: Aurinkomyrsky

text: HF-taajuusalueen (3–30 MHz) radiolähetykset häiriintyvät aurinkomyskyistä, sillä niiden toiminta perustuu aaltojen heijastumiseen ilmakehän ionosfääristä. Aurinkomyrskyn aikana ionosfääri on epävakaa, mikä voi estää radioaaltojen heijastumisen.


title: Aurinkomyrsky

text: Tietoliikennesatelliittien vahingoittuminen aiheuttaa katkoksia satelliittipohjaisiin puhelin- ja internetyhteyksiin sekä televisiolähetyksiin.


title: Aurinkomyrsky

text: Satelliittinavigointijärjestelmät kuten GPS ja GLONASS häiriintyvät aurinkomyrskyjen aikana, sillä ionosfäärin epävakaustila aiheuttaa signaalien katkonaisuutta.


title: Aurinkomyrsky

text: Aurinkomyskyjen aikana erityisesti korkealla, kuten geostationaarisella radalla maata kiertävät satelliitit ovat alttiita vahingoittumiselle. Satelliitti voi varautua sähköisesti ja näin syntyneiden suurien varauserojen tasoittuminen voi vaurioittaa satelliitin elektronisia komponentteja. Suurienergiset hiukkaset voivat myös läpäistä satelliitin kuoren ja siten vahingoittaa komponentteja suoraan.


title: Aurinkomyrsky

text: Aurinkomyrskyt voivat vaikuttaa myös sähkönsiirtoverkkoihin aiheuttaen vakavissa tapauksissa laajoja sähkökatkoja. Maapalloon osuva hiukkaspilvi saa magnetosfäärissä aikaan nopeita muutoksia, jotka aiheuttavat geomagneettisesti indusoituneita virtoja maanpinnalle, tekniseen infrastruktuuriin ks. Faradayn induktiolaki. Nämä virrat kulkevat erityisesti sähköä johtavissa rakennelmissa, kuten sähköverkoissa sekä kaasuputkissa. Ylimääräinen virta sähkönsiirtoverkossa voi johtaa muuntajien kyllästymiseen tai niihin kytketyn laitteiston virhetoimintoihin. Suomessa käytössä olevat muuntajatyypit kestävät testien mukaan hyvin aurinkomyrskyjen vaikutuksia. Aurinkomyrskyjen voimakkuus ja sijainti vaihtelee maapallolla. On arvioitu, että pahimmassa mahdollisessa tapauksessa aurinkomyrsky pystyisi tuottamaan sähkökenttiä, joiden voimakkuus on jopa 20 V/km.


title: Aurinkomyrsky

text: Aurinkomyrskyt ovat aiheuttaneet muuntajan tuhoutumisen ainakin Yhdysvalloissa, sekä sähkökatkoksia Kanadan Quebecin osavaltiossa vuonna 1989 ja Ruotsin Malmössä vuonna 2003. Quebecissa katko kesti tunteja ja Malmössä useita kymmenia minuutteja.


title: Aurinkomyrsky

text: Sähkönsiirtoverkoissa esiintyviä häiriöitä voidaan ehkäistä  käyttämällä erilaisia tasasähköisiä komponentteja, kuten DC-sivusuodattimia, -inverttereitä ja -johtoja.


title: Aurinkomyrsky

text: Johtojen pitäisi olla kummastakin päästä maadoitettuja. Ne tulisi asentaa niin lähelle toisiaan kuin mahdollista, sillä johtojen välinen etäisyys vaikuttaa suoraan antennivahvistukseen. Häiriöitä voidaan vähentää myös käyttämällä foliolla kehystettyjä aurinkomoduuleja.


title: Aurinkomyrsky

text: Voimakas myrsky iskeytyi maahan tammikuussa 2012. Se oli voimakkain kuuteen vuoteen ja viisiportaisella asteikolla voimakkuudeltaan kolmostasolla.


title: Aurinkomyrsky

text: Saman vuoden heinäkuussa (26.7.2012) iski voimakas koronan massapurkaus maan kiertoradalle. Maahan osuessaan se olisi voinut tuhota globaalisti koko sähköverkon. Tämä myrsky oli vähintään yhtä iso kuin vuoden 1859 myrsky, josta käytetään löytäjänsä Richard Carringtonin mukaan nimitystä "Carrington Event". Se tapahtui vuonna 1859, jolloin jättimäinen auringon roihupurkaus sai aikaan revontulia, jotka näkyivät koko maapallolla, erityisesti Karibialla.


title: Aurinkomyrsky

text: Kanadan Quebec pimeni aurinkomyrskyn johdosta vuonna 1989 ja vuonna 2003 maahan iski lähivuosien voimakkain aurinkomyrsky, joka oli voimakkuudeltaan .


title: Aurinkomyrsky (täsmennyssivu)

text: Aurinkomyrsky viittaa esimerkiksi seuraaviin:


Koulutus Elämään Säätiö - Lära för Livet Stiftelse on suomalainen voittoa tavoittelematon järjestö, joka pyrkii edistämään lasten ja nuorten terveitä elämäntapoja sekä ehkäisemään päihteiden väärinkäyttöä.


title: Koulutus Elämään Säätiö - Lära för Livet Stiftelse

text: Säätiö toteuttaa kansainvälistä Life Education opetusohjelmaa, joka on muokattu tukemaan ja täydentämään suomalaista kouluopetusta. Ohjelma on lähtöisin 60-luvun Australiasta josta se on Englannin kautta rantautunut myös Suomeen. Nykyään ohjelma toimii 14 eri maassa ja sen käy läpi n. 4 miljoonaa lasta vuosittain.


text: Ohjelma on laaja terveyskasvatusohjelma, jonka ydinteemoja ovat ehkäisevä päihdetyö, ravinto, lepo, liikunta sekä jokaisen lapsen henkisen ja fyysisen ainutlaatuisuuden korostaminen.


text:
Suomessa tavoitettiin vuonna 2016 noin 20 000 lasta. Koulutus Elämään
säätiö on poliittisesti ja uskonnollisesti sitoutumaton ja sen hallituksen
puheenjohtajana toimii Kari Helaniemi.


title: Albert Nobbs

text: Albert Nobbs on Rodrigo Garcían ohjaama irlantilainen elokuva vuodelta 2011. Sen pääosassa on Glenn Close ja muissa päärooleissa Mia Wasikowska, Aaron Johnson, Janet McTeer, Jonathan Rhys Meyers, Brendan Gleeson ja Maria Doyle Kennedy. Elokuva perustuu George Mooren novelliin ”The Singular Life of Albert Nobbs”.


title: Albert Nobbs

text: Elokuva sai kolme Oscar-ehdokkuutta. Glenn Close oli ehdolla parhaan naispääosan Oscarin saajaksi ja Janet McTeer parhaan naissivuosan Oscarin saajaksi. Lisäksi elokuva oli ehdolla parhaan maskeerauksen kategoriassa.


title: A. Kärppä

text: A. Kärppä oli suomalainen runoilija ja arkkiveisujen tekijä. Kärppä julkaisi runojaan pääosin 1930-luvun lopulla omakustanteina.


title: The Descendants

text: The Descendants on Alexander Paynen ohjaama yhdysvaltalainen draamaelokuva. Sen pääosissa ovat George Clooney, Shailene Woodley, Judy Greer, Beau Bridges, Matthew Lillard ja Robert Forster. Elokuva perustuu Kaui Hart Hemmingsin romaaniin "The Descendants". Elokuvan ensi-ilta oli Yhdysvalloissa 18. marraskuuta 2011. Suomessa elokuva sai ensi-iltansa 2. helmikuuta 2012.


title: The Descendants

text: "The Descendants" voitti Oscarin parhaasta sovitetusta käsikirjoituksesta oltuaan ehdolla myös parhaan elokuvan, ohjauksen, miespääosan ja leikkauksen kategorioissa. Elokuva voitti myös parhaan draamaelokuvan ja miespääosan Golden Globe -palkinnon.


title: G. W. Gustafsson

text: Gustaf Werner Gustafsson oli suomalainen runoilija ja arkkiveisujen tekijä. Hän käytti myös salanimiä "Kustaa Kustaanpoika Lapista" ja "Kansan parasta harrastava henkilö".


title: Yhdestä puusta

text: Yhdestä puusta on reggaelaulaja Jukka Pojan 14. maaliskuuta 2012 julkaistu sooloalbumi. Albumi nousi ensimmäisellä viikollaan (12/2012) Suomen virallisen albumilistan kärkeen. Albumista on saatavilla myös versio, joka sisältää DVD:n.


title: Yhdestä puusta

text: Albumin ensimmäinen single "Silkkii" julkaistiin 23. toukokuuta 2011 ja siitä julkaistiin myös musiikkivideo. Se sijoittui parhaimmillaan Suomen virallisen singlelistan ykköspaikalle (29/2011). "Silkkii" -kappale palkittiin myös Emma-gaalassa 2011 kategoriassa "Vuoden biisi". Albumilta on saanut ensisoittonsa myös kappale "Älä tyri nyt" Yle X:llä 9. helmikuuta ja myös siitä on julkaistu musiikkivideo. Albumin kappaleesta "Siideripissis" julkaistiin musiikkivideo 21. toukokuuta 2012 ja kappaleesta "Potentiaali" 25. syyskuuta samana vuonna.


title: Haamut eivät kykene

text: Haamut eivät kykene ("Ghosts Can't Do It") on vuonna 1989 ensi-iltansa saanut komediaelokuva. Elokuvan pääosia esittävät Bo Derek, Anthony Quinn, Leo Damian, Julie Newmar, Don Murray ja Donald Trump (cameo-rooli). Elokuvan on ohjannut John Derek. Elokuva voitti neljä Razzie-palkintoa huonoimmasta elokuvasta, huonoimmasta miessivuosasta, huonoimmasta naispääosasta ja huonoimmasta ohjauksesta.


title: Haamut eivät kykene

text: Bello Romano kiteytti elokuvan Video-oppaassa vuonna 1994 näin: ”Itsensä ampuneen miljonäärin leski etsii hyvää miesbodia miehensä haamuhengelle. Totaalista kökköä kalkkunaelokuvien ystäville.” Hän antoi elokuvalle pommin, joka on asteikon 1–5 tähteä alapuolelle sijoittuva arvosana ja tarkoittaa teoksen mukaan sanallista arviota ”täysin epäonnistunut tekele”.


title: F. A. Kaselius

text: Frans August Kaselius (sukunimi esiintyy myös muodossa Caselius) oli suomalainen 1800-luvun lopulla elänyt runoilija ja arkkiveisujen tekijä. Omana aikanaan laajalti Suomessa tunnettu Kaselius julkaisi ainakin 68 erilaista arkkiveisuvihkoa, arkkiveisut käsittelivät pääasiassa erilaisia ajankohtaisia uutistapahtumia, kuten onnettomuuksia, murhia, sotia ja Venäjän keisariperheen vaiheita. Kaseliuksen arkkiveisu "Sotilas Otto Luodin nuoruus sekä lankeemus ja kauhia kuolema" joutui poikkeuksellisesti painoylihallituksen kieltämäksi ja sen painos poltettiin.


title: Sotahevonen (elokuva)

text: Sotahevonen ("War Horse") on Steven Spielbergin ohjaama yhdysvaltalainen elokuva vuodelta 2011. Se perustuu Michael Morpurgon samannimiseen romaaniin. Elokuvan pääosissa ovat David Thewlis, Benedict Cumberbatch, Jeremy Irvine, Emily Watson, Tom Hiddleston, Eddie Marsan, Toby Kebbell ja Peter Mullan.


title: Sotahevonen (elokuva)

text: Elokuva sai kaksi Golden Globe -ehdokkuutta ja oli ehdolla kuudessa Oscar-palkintokategoriassa (paras elokuva, musiikki, äänitehosteet, äänitys lavastus ja kuvaus).


title: Memelin taistelu

text: Memelin taistelu oli toisessa maailmansodassa Saksan ja Neuvostoliiton joukkojen välinen taistelu Liettuassa Memelin (nyk. Klaipėdan) kaupungin hallinnasta. Taistelu oli osa Operaatio Bagrationia ja Itä-Preussin offensiivia. Taistelu alkoi 22. lokakuuta 1944 ja päättyi kolme kuukautta myöhemmin 28. tammikuuta 1945, jolloin puna-armeija sai vallattua kaupungin ja Liettuan itselleen. Taistelussa kenraali Erhard Rausin ja Hans Gollnickin johtamat Saksan 3. panssariarmeijan, XXVIII armeijakunnan ja XXXX panssariarmeijakunnan joukot joutuivat vetäytymään kaupungista.


title: Rantakaurat

text: Rantakaurat ("Ammophila") on kasvisuku heinäkasvien heimossa. Sihen kuuluu kolme lajia, joita kasvaa Pohjois-Amerikassa, Euroopassa ja Pohjois-Afrikassa. Rantakauraa ("Ammophila arenaria") käytetään hyödyksi esimerkiksi hiekansitojana ja kuitukasvina. Jotkin rantakaurat voivat risteytyä kastikoiden ("Calamagrostis") suvun lajien kanssa. Tällainen risteymä on esimerkiksi itämerenkaurikka ("Ammophila arenaria" × "Calamagrostis epigejos").


title: E. K. Saarinen

text: E. K. Saarinen oli suomalainen runoilija ja arkkiveisujen tekijä.


title: Erik Ode

text: Erik Ode (6. marraskuuta 1910 – 19. heinäkuuta 1983) oli saksalainen näyttelijä ja ohjaaja.


title: Erik Ode

text: Oden tunnetuin rooli oli "Der Kommissar" -sarjassa Herbert Kellerinä vuosina 1968–1975. Hän on myös itse ohjannut kolme sarjan jaksoa.


title: Palpakot

text: Palpakot ("Sparganium") on kasvisuku osmankäämikasvien (Typhaceae) heimossa. Aikaisemmin palpakot on luettu omaksi palpakkokasvien (Sparganiaceae) heimokseen.


title: Palpakot

text: Palpakot ovat tyypillisesti monivuotisia vesi- ja suokasveja. Niillä on pystyt tai kelluvat lehdet ja kukinnot muodostuvat pallomaisista sykeröistä. Palpakot risteytyvät helposti keskenään.


title: Warmachine

text: Warmachine on Privateer Pressin tekemä steampunk-miniatyyripeli.


title: Warmachine

text: Peliä pelataan metallisilla ja muovisilla Privateer Pressin tuottamilla miniatyyreillä. Pelissä ohjataan sotilashahmoja Iron Kingdoms-fantasiamaailmassa. Taistelut käydään kilpailevien valtakuntien välillä. Kunkin joukon johdossa toimii Warcaster, soturitvelho, joka ohjastaa höyryllä toimivia robotteja, ns. Warjackejä. Joukot koostuvat ihmisistä ja fantasiakansoista.


title: Warmachine

text: Vuonna 2004 "Warmachine" voitti Origins Awardin parhaasta fantasiapelin miniatyyrisäännöistä ja parhaasta miniatyyrien tuotantosarjasta 2003. Vuonna 2005 "Warmachine" voitti vuoden peli -palkinnon Origins Awardin.


title: Warmachine

text: "Warmachinea" voidaan pelata yhdessä sen sisarpelin HORDES kanssa.


title: Warmachine

text: Warmachinea leimaava piirre ovat warcasterit ja warjackit. Warjackit ovat sotatoimiin suunniteltuja magiaa ja teknologiaa yhdistäviä koneita. Tavallisimmin warjackeissa käytetään polttoaineena hiiltä, ja ohjausyksikkönä toimi mystinen supertietokone ’aivot’, jota kutsutaan cortexiksi. Ne ovat vahvasti panssaroituja ja kantavat usein ylimitoitettuja aseita. Warjackit toimivat raskaana panssarijoukkoina, kuten panssarivaunut nykyarmeijoissa. Warjackit ovat vahvempia ja kestävämpiä kuin jalkaväki, mutta kalliimpia.


title: Warmachine

text: Warcasterit ovat keskeinen osa peliä. He ovat voimakkaita velhoja, joilla on taito johtaa warjackejä telepaattisesti. Warcasterit toimivat useissa tehtävissä: He voivat keskittää tahtonsa warjackin toimintaan parantaen sen taistelukykyjä tai johtaa sotajoukkoa. Warcasterit ovat lisäksi voimakkaita sotureita.


title: Warmachine

text: Warcasterien ja warjackien lisäksi taistelujoukko koostuu monenlaisista jalka- ja ratsuväkijoukoista. Joukkotyyppejä ja toimintamalleja on useita aina yksinään kulkevista salamurhaajista ryhmittymissä kulkeviin hilparimiehiin ja kevyisiin kenttätykkeihin.


title: Warmachine

text: Pelin suunnittelijat painottavat aggressiivista hyökkäyspeliä ja linnoituksessa puolustaminen onkin huono idea. Pelin tekijät ja pelaajaat puhuvat ’Sivu viidestä’, jolla viitataan sääntökirjan sivuun viisi, jossa pelin filosofia esitetään. Lyhyesti sivu viisi voidaan tiivistää pelin iskulauseeseen: ”Play Like You've Got A Pair“.


title: Warmachine

text: Warmachinella on paljon yhteisiä piirteitä muiden miniatryyripelien kanssa. Armeija koostuu useista yksiköistä, jotka voivat toimia omalla vuorollaan. Yksi yksikkö voi liikkua ja tehdä yhden tai useamman toiminnon, kuten korjata warjackia tai lyödä vastustajaa lähietäisyydellä. Warmachinen ainutlaatuinen ominaisuus on ns. fokuspisteiden käyttö. Jokaisella vuorolla warcasterilla on tietty määrä focusta, joka kuvaa hänen maagista voimaansa. Vuoron alussa fokusta voidaan jakaa warjackeille tai casterille itselleen. Warjack voi focuspisteitä käyttämällä osua paremmin, tehdä enemmän vahinkoa tai suorittaa erikoistoiminnon, joka on muutoin siltä kielletty. Toisaalta warcaster voi fokuksella loitsia tai samoin parantaa omaa toimintaansa. Fokuksen jako onkin usein määräävä tekijä voiton ja häviön välillä.


title: Warmachine

text: Jokaisella warcasterilla on yksilöllinen kerran pelissä käytettävä ’feat’. Usein featin vaikutus on valtava ja sen käyttö on erittäin tärkeä tekijä pelissä. Usein erinomaisella featilla varustetut warcasterit ovat heikompia taistelussa tai loitsimisessa ja toisinpäin.


title: Warmachine

text: "Warmachine" sijoittuu Caen maailmaan, Immorenin mantereen läntiselle osalle. Läntinen Immoren jakautuu poliittisten faktioiden kesken:


title: Warmachine

text: Cygnar, Ord, Llael ja Khador ovat mantereen merkittävimmän ihmiskuningaskunnat. Kollektiivisesti näitä kutsutaan Iron Kingdomsiksi. Valtiot muodostuivat Corvus-sopimusten pohjalta neljäsataa vuotta sitten mantereen vapauduttua Orgothien vallasta. Khadorin vahva hallitsija haluaa palauttaa heidän valta-asemansa. Alun perin Llaelia vastaan suunnattu kampanja onnistui Cygnarin interventiosta huolimatta. Nyt käynnissä ovat taistelut Cygnarin pohjoisella rajalla. Ord on päättänyt pysytellä neutraalina konfliktissa.


title: Warmachine

text: Protectorate of Menoth on historiallisesti osa Cygnaria. Teknisesti se on yhä osa kuningaskuntaa, mutta käytännössä he ovat suvereeni valtio. Protektoraatin ajatus on olla valtio Menothin uskonnolle, joka on historiallisesti vanhempi kuin modernit virtaukset. Äskettäin protektoraatti kävi irtaantumissodan Cygnaria vastaan, eivätkä rajakahakat ole poikkeuksellisia. Nyt käynnissä on ristiretki pohjoiseen.


title: Warmachine

text: Cryx sijaitsee saaristossa Cygnarin rannikolla. Heitä johtaa lohikäärmeisä Toruk. Hän on kaikkien lohikäärmeiden isä ja Cryx on olemassa vain hänen tarkoituksiaan varten. Elävät kuolleet ovat orjia tässä pelissä. Cryx ei kuormita kävijöitä turhilla moraaliseikoilla ja se tekeekin siitä turvapaikan piraateille ja muille kammotuksille. Ryöstöretket mantereelle saavat täältä tukea ja suojaa.


title: Warmachine

text: Ios on haltijoiden sulkeutunut valtio. He eivät siedä pientäkään rajaloukkausta eivätkä suostu vuorovaikutukseen. Kuitenkin viime aikoina ihmisille tuntemattomasta syystä heidän armeijansa ovat siirtyneet sotimaan Khadorin maaperälle. He suorittavat kirurgisia iskuja, eikä usein olla varmoja mikä taho tuhon on tehnyt.


title: Warmachine

text: Rhul on kääpiöiden asuttama vuoristo solineen. He ovat pysytelleet neutraaleina Cygnarin ja Khadorin välisessä sodassa. He ovat kuitenkin huolestuneita Khadorin menestyksestä ja heidän palkkasoturinsa toimivatkin enimmäkseen eteläisellä puolella.


title: Warmachine

text: Cygnar on vauras ja teknologinen edelläkävijä Iron Kingdomissa. Cygnarin aseteknologia on vartaansa vailla. Cygnarin specialistit ovat valjastaneet mystisen sähköisen energian, jolla he sekoittavat warjackien cortexit tehden niistä käyttökelvottomia. Huomattavia Cygnarilaisia warcastereita ovat muun muassa Lord Commander Coleman Stryker ja Major Victoria Haley.


title: Warmachine

text: Khador on imperialistinen ja laajentumishaluinen valtio pohjoisessa. Heidän warjackinsa ovat pelin hitaimpia. Nopeuden kääntöpuolena ne ovat raskaasti panssaroituja ja tekevät valtavaa vahinkoa. Ne muistuttavatkin suunniteluperiaatteiltaan Neuvostoliiton panssarivaunuja. Khadorilainen jalkaväki ei ehkä ole yhtä hyvin koulutettua kuin eteläisen vastustajansa, mutta he ovat karaistuneita ja kykenevät tasaväkiseen taistoon. Khadoria erikoisuus on jäämagia, jolla he pysäyttävät liian lähelle pyrkivät. Huomattavia Khadorilaisia warcastereita ovat muun muassa Sorscha Kratikoff ja Orsus ”The Butcher” Zoktavir.


title: Warmachine

text: Protectorate of Menoth kuului vasta äskettäin Cygnarin kuningaskuntaan. Protektoraatti on uskonnollisten fanaatikkojen johtama teokratia, joka saa todellisen maailman fanaatikot näyttämään kuoropojilta. Heidän jalkaväkensä ja warjackinsa ovat ehkä heikoimpia koko pelissä, mutta protektoraatti omaa jumalallisen hyvät mahdollisuudet parantaa yksiköittensä toimintaa. Protektoraatin spesialistit pyrkivät sytyttämään vastustajansa tuleen. Tarpeeksi pisteitä käyttämällä he saavat pelin parhaat, joskin kalleimmat, joukot käyttöönsä. Huomattavia protektoraatin warcastereita ovat muun muassa Grand Exemplar Mikael Kreoss sekä protektoraatin johtaja itse, Hierarch Severius.


title: Warmachine

text: Cryx on elävien kuolleiden valtakunta, joita johtavat ikuiset Lich lordit. Heidän voimansa tulee Torukilta, lohikäärmeiden isältä. He ovat mustan magian mestareita, eivätkä kuolleet pysy kauan levossa heidän ollessaan läsnä. Heidän joukkonsa koostuvat kuolleiden laumoista ja kostonhaluisista hengistä. Toisin kuin yleensä elävillä kuolleilla on tehtävä: Etsiä ja tuhota Torukin lapset. Heidän warjackinsa ovat ketteriä ja kevyesti panssaroituja. Huomattavia Cryxin warcastereita ovat muun muassa Wraith Witch Deneghra ja the Lich Lord Asphyxious.


title: Warmachine

text: Mercenaries ovat palkkasotureita. Kun raha puhuu vaihtuvat lojaalisuuden siteet. Faktio koostuu värikkäistä toimijoista aina halvoista kurkunleikkaajista ylhäisiin Laelilaisiin vastarintaliikkeen ylimyksiin. Palkkasotureita voi pelata joko itsenäisenä joukkona tai heitä voi palkata muihin armeijoihin. Palkkasoturit koostuvat neljästä ryhmittymästä: ’High born covenant’ ovat Laelilaisia vastarintaliikkeen taistelijoita, ’Pirates’ ovat merirosvoja, ’Seaforge comission’ ovat kääpiöitä ja ’four star syndicate’ ovat sattumanvaraista pohjasakkaa.


title: Warmachine

text: Retribution of Scyrah edustaa vihaisia haltijoita. Tyypillisessä fantasiamaailmassa haltijat ovat mystisiä metsän asukkaita, mutta Caenissa he ovat korviin asti panssaroituja fanaatikkoja, jotka on varustettu kiväärein, napalmilla ja kahdenkäden miekoilla. Haltijat ovat kuolemassa sukupuuttoon, sillä heidän jumalansa ovat kadonneet tai kuolleet. Mahdollisesti ihmisvelhojen ilmaantuminen samaan aikaa, kuin jumalat katosivat, on yhteensattuma jota ei voida jättää huomiotta. Jotta he voisivat elää on ihmisten velhot tapettava. Sitä paitsi varoitimme heitä. Toisin kuin primitiivisillä ihmisillä heidän warjackinsa toimivat mystisellä ley-energialla, eivätkä hiilellä. Huomattavia retribuution warcastereita ovat muun muassa Dawnlord Vyros ja Adeptis Rahn.


title: Warmachine

text: Ensimmäinen sääntökirja Warmachine: Prime julkaistiin 2003. Päivitetty versio Warmachine: Prime Remix julkaistiin 2007. Kaikki seuraavat julkaisut ovat laajennuksia Primeen. Jokaissa laajennuksessa peliin tuodaan lisää yksiköitä, warjackeja, warcastereita ja sooloja. Joissakin laajennuksissa peliin ollaan lisätty uusia yksikkötyyppejä, kuten ratasuväki.Mk2:ssa säännöt kirjoitettiin uudestaan. Sääntöjen lisäksi yksiköiden tasapainoa korjattiin. Uudistuksessa vanhat mk1 kortit vanhentuivat ja pelaaja tarvitsee uudet mk2 kortit peliin. Uudistetut kortit voi ostaa erikseen ja ne tulevat figuurien mukana.


title: Warmachine

text: Huhtikuussa 2009 Privateer press julisti avoimen testauskauden Mk2 säännöille. Pelaajat saivat ladata kehityksessä olevat säännöt PP:n sivuilta testaustarkoituksissa ja kommentoida peliä, tasapainoa ja mahdollisia virheitä.


title: Warmachine

text: Elokuussa 2008 Privateer Press ilmoitti tulevasta Warmachine tietokonepelistä.


title: Pyyhältäjät

text: Pyyhältäjät (Pempheridae) on ahvenkaloihin kuuluva heimo. Heimon lajeja tavataan lämpimistä valtameristä.


title: Pyyhältäjät

text: Pyyhältäjien heimoon kuuluu kaksi sukua ja noin 25 lajia. Ne ovat pienehköjä kaloja, jotka kasvavat pituudeltaan korkeintaan 15–30 cm:n mittaisiksi. Ruumiinmuodoltaan ne ovat ovaalinmallisia ja litteähköjä kaloja. Selkäeviä lajeilla on yksi ja se on lyhyt, peräevä sen sijaan on pitkä. Pyyhältäjien pyrstöevä on selkeästi haarautunut. Pyyhältäjälajien silmät ovat suuret ja suu keskikokoinen. Eräillä lajeilla on bioluminoivia elimiä. Väriltään kalat ovat tyypillisesti harmahtavia tai kellertävän ruskeita. Nuoret kalat voivat olla jopa läpinäkyviä. Uimarakko puuttuu tummapyyhältäjältä ("Pempheris poeyi"), mutta muilla lajeilla se on.


title: Pyyhältäjät

text: Pyyhältäjälajeja tavataan lämpimistä vesistä Atlantista, Intian valtamereltä ja Tyyneltämereltä. Ne liikkuvat matalissa vesissä suurina parvina koralliriuttojen läheisyydessä. Pyyhältäjät ovat yöaktiivisia ja viettävät päivät piileskellen koloissa ja luolissa. Lajien ravintoa ovat yöaktiiviset meroplanktoniin kuuluvat äyriäiset. Eräät heimon lajeista ovat hyvänmakuisia ruokakaloina, mutta niitä ei kalasteta kaupallisesti.


title: Aleksander Leppänen

text: Aleksander Leppänen oli suomalainen runoilija ja arkkiveisujen tekijä.


title: Kansakunnan tila -puhe 2012

text: Yhdysvaltain presidentti Barack Obama piti vuoden 2012 Kansakunnan tila -puheen edustajainhuoneessa 24. tammikuuta 2012. Kansakunnan tila -puhe on vuosittaiseksi perinteeksi muodostunut tilaisuus, jossa presidentti informoi edustajainhuonetta liittovaltion tilasta. Puhe on istuvalle presidentille tärkeä tilaisuus esitellä saavutuksiaan ja hallintonsa keskeisiä teemoja. Vuoden 2012 puhe arvioitiin mediassa presidentti Obaman uudelleenvalintakampanjan lähtölaukaukseksi.


title: Kansakunnan tila -puhe 2012

text: Vuoden 2012 kansakunnan tila -puhe oli myös yksi viimeisistä julkisista tilaisuuksista, joihin edellisenä vuonna murhayrityksen kohteeksi joutunut edustajainhuoneen jäsen Gabrielle Giffords osallistui ennen tehtävästään eroamistaan. Ennen puhetta yleisö osoitti Giffordsille suosiotaan seisten tämän astuessa saliin.


title: Kansakunnan tila -puhe 2012

text: Presidentti Obama keskittyi puheessaan valtaosin talouspoliittisiin kysymyksiin ja valtion rooliin niiden ratkaisemisessa. Tämä oli linjassa hänen aikaisemman politiikkansa kanssa mutta asemoi hänet myös vuoden 2012 presidentinvaaleja ajatellen vastustamaan republikaanipuolueen ehdokkaita, jotka ajavat valtion roolin huomattavaa supistamista yhteiskunnassa.